T-Blog - Internet of Things: Kako se dižu gradovi\nInternet of Things: Kako se dižu gradovi\nVodeća svetska kompanija za izgradnju i održavanje liftova TisenKrup (ThyssenKrupp Elevator - TKE) upravlja sa preko 1,1 miliona liftova u 150 zemalja i bila je u potrazi za rešenjem koje će im pružiti prednost nad konkurencijom i uz pomoć Microsoft partnera, kompanije CGI, odabrali su inteligentno rešenje zasnovano na klaud tehnologiji Microsoft Azure Intelligent Systems Services, Power Bi za Office 365.\nProcene su da će u gradovima do 2050. godine živeti oko 70 odsto svetskog stanovništva, što predstavlja neverovatnih 3 milijarde stanovnika više. Sa eksplozijom stanovništva u velikim gradovima, jedina opcija za dalje širenje gradova je izgradnja visokih zgrada, a za kvalitetan život stanara tih zgrada neophodni su kvalitetni i pouzdani liftovi.\nTKE liftovi poznati su po inovacijama i energetskoj efikasnosti a nalaze se u mnogim visokim zgradama širom sveta. Liftovi ove kompanije ugrađeni u novi Svetski tržni centar (One World Trade Center) u Njujorku, najvišu zgradu u obe Amerike, trenutno su najbrži liftovi na zapadnoj hemisferi. U najvišoj zgradi u Saudijskoj Arabiji, CMA kuli u Rijadu, TKE je ugradio jedno od najnaprednijih rešenja koje opslužuje ovu poslovnu zgradu sa preko 5,500 zaposlenih.\nNamera kompanije ThysenKrupp bila je sticanje prednosti nad konkurencijom prvenstveno na polju pouzdanosti. Koristeći potencijal koji sa sobom donosi internet stvari i povezujući liftove pomoću klaud tehnologije počelo se sa prikupljanjem podataka sa različitih senzora i sistema i njihovo pretvaranje u korisne poslovne informacije pomoću kojih je sada moguće značajno unaprediti poslovanje i ponuditi ono što konkurencija nema.\nZbog te činjenice TKE se udružio sa kompanijama Microsoft i CGI kako bi se napravilo pametno rešenje koje u sebi spaja tehnologije koje se nalaze u srcu Microsoft platforme za internet stvari. CGI je nezavisna firma za IT i poslovne procese i oni su za ovu priliku razvili rešenje koje prikuplja podatke sa hiljada senzora i sistema, kojima se nadzire mnogo toga, počev od temperture motora, brzine kabine, funkcionisanja vrata itd. Ova aplikacija povezuje računare i prenosne uređaje, koje koriste tehničari, sa oblakom na Microsoft Azure Intelligent Systems Service.\nPrikupljene podatke je sada moguće poslati u oblak i kombinovati u samo jednom panelu koji opslužuje dve osnovne vrste podataka: upozorenja, koja ukazuju na trenutne događaje, i na događaje snimljene za kasniju upotrebu.\n„Ovo predstavlja značajnu razliku u vremenu, a ono što je bitno Intelligent Systems Service upravlja sa obe“, rekao je glavni konsultant za internet stvari u CGI Džon Hiklin (John Hicklin). Ovo rešenje sada pruža tehničarima trenutne mogućnosti za dijagnostiku. Sada umesto reakcije na alarm o kvaru tehničari mogu na osnovu realnih podataka da odrede kada je neophodno izvršiti popravku pre nego što se ona i dogodi. Ovo nisu jedine pogodnosti koje novo rešenje pruža tehničarima TKE, ali se sve svode na bolju efikasnost i smanjenje troškova.\nCGI rešenje smanjuje vreme za nagađanje prilikom popravki. Sistem sadrži inteligentnu informacionu petlju: podaci iz liftova se pohranjuju u dinamičke intuitivne modele koji neprekidno ažuriraju skupove podataka putem savršene integracije sa Intelligent Systems Service.\n„Ja ga nazivam ’virtuelnim rešavačem problema’“, kaže direktor za strateški razvoj u obe Amerike u ThyssenKrupp Elevator Rori Smit (Rory Smith). „Kada lift prijavi problem, on pošalje signal o grešci sa tri-četiri najverovatnija uzroka tog signala. Tako naši tehničari uče od ovog ’stručnjaka’.“\nZahvaljujući Microsoft Azure servisu za mašinsko učenje sada liftovi mogu da podučavaju tehničare kako da ih poprave. Sa preko 400 kodova o greškama to obučavanje može značajno da unapredi efikasnost na terenu. Sve ovo pruža ThyssenKruppu značajnu prednost nad konkurencijom.\nCGI se oslanja na prilagodljivost Microsoft tehnologija i zato Hiklin kaže: „Azure može da obuhvati mnogo toga, i Intelligent Systems Service obuhvata mnogo toga kada je reč o uređajima sa kojima ga je moguće povezati. Ako spojite ove dve stvari dobijate bogato okruženje u oblaku koje je spremno za velike kompanije, ali i mogućnost da se nosite sa problemima u stvarnom svetu sa različitim tipovima uređaja i aplikacija.“


Predsednik Tramp sedi ispred članova američke delegacije, sa ćerkom Ivankom u pozadini, na jednoj od sesija G-20.\nJedna neplanirana posledica pojave Donalda Trampa na samitu G-20 u Hamburgu u Nemačkoj je ponovo dovela u centar pažnje brisanje granica izmedju njegove zvanične dužnosti i njegove porodice. Kako prenosi dopisnik Glasa Amerike iz Bele kuće Stiv Herman, to je bilo izazvano činjenicom da je Ivanka Tramp predstavljala predsednika na bar jednoj radnoj sednici na samitu.\nZa Belu kuću samit G-20 nije bio ništa neuobičajeno. I šef osoblja Bele kuće Rajns Pribus je ovaj samit predstavio kao pozitivan susret lidera.\n“Predsednik je postavio ton u Evropi. Lideri G-20 su prilazili našem predsedniku. On je bio zvezda u Hamburgu i niko ne može da mu to ospori. Činjenica je da on stavlja Ameriku na prvo mesto.”\nNeki, medjutim, smatraju da Tramp zapravo stavlja svoju porodicu na prvo mesto. On je kritikovan zbog toga što je napustio bar jednu, a možda čak i tri sednice tokom samita G-20 – bar tokom dela sastanka – da bi njegova ćerka, u medjuvremenu, zauzela njegovo mesto.\nJednu od tih situacija – tokom sednice o razvoju u Africi – preneo je u svom tvitu član ruske delegaicje. Taj tvit je potom izbrisan.\nKritičari to nazivaju slučajem bez presedana i kršenjem diplomatskog protokola.\nBivši američki sekretar za finansije Lorens Samers je napisao u komentarima objavljenim u Fajnenšel Trajmsu i Vašington Postu: “Nema presedana da odraslo dete nekog šefa države zauzme njegovo mesto….. to je bilo uvredljivo za druge prisutne i liderima poslalo signal da se oduzimaju ovlašćenja visokim vladinim zvaničnicima.”\nPredsednik je u ponedeljak krenuo u defanzivu nastojeći da, putem Tvitera, preusmeri pažnju na svoju protivnicu na prošlogodišnjim izborima, demokratu Hilari Klinton. Ćerka bivše državne sekretarke, Čelsi Klinton je brzo odgovorila na Tviteru.\nAmerički predsednik je, međutim, u pravu kada podseća da je domaćin samita G-20, nemačka kancelarka Angela Merkel, branila to što je Ivanka zauzela Trampovo mesto.\n“Same delegacije odlučuju da li bi predsednik trebalo da bude prisutan na nekom sastanku i ko će zauzeti njegovo mesto. Ivanka Tramp je bila deo američke delegacije – to je nešto što i druge delegacije rade. Dobro je poznato da ona radi u Beloj kući i da je angažovana u određenim inicijativama.”\nPortparolka Bele kuće Sara Hakabi Sanders je nazvala kritike upućene Ivanki Tramp “skandaloznim napadom”.\n“Trebalo bi da budemo ponosni što imamo Ivanku da sedi na tom mestu, posebno uzevši u obzir da je tema o kojoj je bilo reči deo njene poslovne biografije. Da se ne preziva tako kako se preziva,verujem da bi bila stalno slavljena umesto konstantno napadana.”\nTrampova ćerka i njen suprug, Džared Kušner su zvanični savetnici predsednika. Ali ono što još više brine predsednikove kritičare – pa čak i neke njegove pristalice, je zamagljena linija izmedju zvaničnih poslova Bele kuće i kompanije za nekretnine porodice Tramp. To otvara etička pitanja i dileme u pogledu transparentnosti.


Студенти прослављају свој Дан уз онлајн дружење\nHomeDRUŠTVOStudenti proslavljaju svoj Dan uz onlajn druženje\nStudenti proslavljaju svoj Dan uz onlajn druženje\nViše od stotinu hiljada akademaca obeležava svoj Dan. I ovaj 4. april drugi put obeležavaju na sasvim drugačiji način nego prethodnih godina – uz kompjutere i mobilne telefone, na društvenim mrežama.\nOd 1955. godine, 4. april se obeležava u znak sećanja na studentske proteste 1936. kada je u sukobu studenata i pripadnika profašističke „Organizacije nacionalnih studenata“, poginuo Žarko Marinović, student Pravnog fakulteta.\nU Srbiji se školuje 230.000 akademaca, a u Beogradu više od 100.000. Već drugu godinu svoj dan obeležavaju vebinarima, kvizovima, a uz poštovanje epidemijskih mera obeležavaju ga u studentskim domovima i fakultetima.\n„U saradnji sa Studentskom poliklinimom smo napravili platformu gde će studenti moći da postave sva svoja pitanja lekarima, naravno i aktivna u vezi sa vakcinacijom“, rekao je potpredsednik Studentskog parlamenta Univerziteta u Beogradu Stefan Kovačević.\nPredsednik Studentske konferencije univerziteta Srbije Margareta Smiljanić kaže da je najbitnije za studentski život da sada vode rečuna o ponašanju i ponašanju drugih ljudi da bi što pre izašli iz ove situacije i nastavili sa normalnim aktivnostima koje su prekinute prošle godine.\n„Ono što smo mi izdejstvovali i dobili preporuku Ministartsva prosvete za to jeste organizacija još jednog ispitnog roka za sve studente i, naravno, još jedan rok za studente koji u međuvremenu budu zaraženi“, navela je Margareta Smiljanić.\nNa Univerzitetu kažu da veruju da su se studenti navikli na način rada koji traje već godinu dana, a sa druge strane da sa pravom očekuju da će se situacija promeniti.\nRektorka Univerziteta u Beogradu Ivanka Popović rekla je da se nada da sa započetom akcijom vakcinisanja studenata, za koju su zahvalni državi, da postoji mogućnost i da se studentska populacija vakciniše i da mogu da se obezbede uslovi kako bi se vratili na fakultete.\n„Za sada mi još uvek funkcionišemo sa kombinovanom nastavom, gde je najveći deo nastave onlajn za teorijsku nastavu, a za praktični deo nastave se snalazimo kako da izvedemo za dobrobit studenata“, istakla je Popovićeva.\nU toku je rasprava o Nacrtu zakona o studentskom organizovanju.\n„Oni će u većoj meri sada odlučivati o pitanjima koja su od njihovog interesa bilo da se govori o reformi programa, upisnoj politici, i svim ostalim stvarima koje dotiču studentsku populaciju, takođe definisano je da njihovo prisustvo u stručnim i drugim telima bude 20 procenata“, rekao je ministar prosvete, nauke i tehnološkog razvoja Branko Ružić.\nU maju bi trebalo da se nađe u skupštinskoj proceduri. Na Zakon o studentskom organizovanju čeka se 15 godina.\nStanovnici Ćićevca i okolnih mesta dobili tehničku vodu nakon četiri dana


Flajeri - Štampa i izrada flajera - A4, A5, A6, Tri - Fold\nFlajeri - Štampa i izrada flajera\nNajčešće se nazivaju flajeri, ali se kod nas koristi još nekoliko naziva kao što su leci i pamfleti. Pomoću njih ćete na jednostavan način da informišete ljude o nekom svom proizvodu, usluzi ili događaju. Daju veoma dobre rezultate kada je u pitanju promocija na lokalnom nivou, te je greška ako se ne koriste.\nPrave se u nekoliko različitih dimenzija, a na vama je da izaberete šta bi vam moglo najbolje odgovarati. Ukoliko imate nekih nedoumica dođite u našu štampariju u Beogradu na Banovom brdu, gde će vam naši grafički dizajneri predložiti neka rešenja, te predstaviti sve prednosti i mane svakog od formata.\nU zavisnosti od broja komada koji vam je potreban, štampanje flajera se obavlja digitalnom štampom ili ofsetom. Odmah nakon što se odradi priprema za štampanje flajera može se pomoću digitalne štampe uraditi probni otisak tako proveriti da li je baš sve kako smo mi zamislili.\nPodela flajera se može obaviti na nekoliko načina, a nakon štampanja se može u štampariji raspitati da li oni nude uslugu podele flajera ili da nam daju neku preporuku za firmu koja bi nam to mogla odraditi i koja bi cena bila. Za sve dodatna pitanja posetite nas u našoj štampariji na Banovom brdu u Beogradu, a i ovde na sajtu smo pripremili neke osnovne informacije kao cena vezane za štampanje flajera.\nDimenzije i dizajn flajera\nNačini štampanja flajera\nKako napraviti dobar reklamni flajer ?\nDimenzija flajera su najčešće A6, A5 i A4, sa tim da se oni mogu kada je veličina A4 presaviti na dva ili na tri dela. Bitno je omogućiti da se oni mogu lako smestiti i sačuvaju, te da se kasnije detaljnije pogledaju. Jedan od formata koji se u poslednjoj deceniji više proširio jeste DL format (ameriken) gde su dimenzije koje ima flajer 100×210 mm.\nKada je u pitanju dizajn, tu ima veoma mnogo mogućnosti. Bitno je da se povede računa da je sav tekst, kontakt podaci i opis proizvoda, jasan i čitljiv. Dešava se ponekad da tokom pripreme za štampu se postavi ilustracija ispod teksta, te da se nakon štampe tekst ne može jasno pročitati. Takve situacije se najlakše izbegnu kada se angažuje iskusan grafički dizajner.\nTekst treba da bude jasno vidljiv, a prilikom pozicioniranja se odmakne najmanje 5mm od ivice flajera. Treba imati u vidu da flajer nije isto što i brošura, on ne bi smeo da ima previše informacija. Detalj koji treba napadnije da se istakne jeste informacija ukoliko se preko flajera nudi popust na neku robu ili uslugu.\nUobičajno je da u štamparijama postoje već gotovi dizajni za flajere koji se mogu odabrati kao osnova, te se nakon toga odradi samo njihova dorada. Ovim se značajno ubrzava ceo postupak dizajniranja flajera, jer nakon toga je potrebno samo da dodate svoje slike i tekst na njih. Za razliku od ilustracije pozadine, ljudi mnogo više pažnje posvećuju fotografijama koje bi za flajer trebale biti jedinstvene.\nJedna od opcija koja se nudi jeste biranje između jednostrane i dvostrane štampe. Nije bitno za koju ćete se opciju odlučiti, bitno je da se flajer izdvaja zbog svog dizajna, te da tako privuče pažnju. Kada privuče pažnju on je odradio veći deo posla, jer će onaj koga je zainteresovao na njemu lako da nađe dodatne informacije.\nKontakt podaci su najbitniji segment čitavog dizajna i treba im posvetiti posebnu pažnju. Treba da bude ispisana jasno adresa gde se nalazi firma, brojevi telefona, adresa web sajta, email adresa, linkovi do društvenih mreža, a dobro je navesti ime osobe koja može da se kontaktira. To treba da bude jasno vidljivo i nekoliko puta provereno da li je tačno pre nego što počne štampanje flajera (gramatičke greške izbeći obavezno).\nPrvo pre početka štampanja flajera ide odabir papira. Obično je to beli papir težine 115g ili 130g, potrebno je odabrati i to da li će biti mat ili verzija sa sjajnim premazom. U osnovi se mogu koristiti i slabiji papiri međutim u praksi se pokazalo da takvi flajeri ne ostavljaju pozitivan utisak na onoga ko ga uzme.\nŠtampanje flajera je moguće u većim i manjim tiražima. Za manje tiraže se koristi digitalna štampa koja se pokazala kao najbrže rešenje. Međutim za\nveće tiraže koji se rade se upotrebljava ofset štampa, kod koje proces štampe traje malo duže. A i to duže vreme znači da sve bude gotovo za 3 do 5 dana.\nPre početka rada, čak i pre pripreme za štampu je potrebno da se jasno odredi količina flajera koja će se štampati. Na osnovu toga će se odrediti i tehnika štampe, pa i sam način kako će se obaviti priprema za štampu.\nNakon štampe po potrebi se može obaviti savijanje flajera, može na 2 ili 3 dela. Na taj način se obezbeđuje da se na većem formatu odštampa više informacija, a kada se obavi savijanje se olakšava onome ko ga je uzeo da ga spakuje i ponese sa sobom.\nKonačna cena za ovaj posao ne treba da bude najvažniji faktor, već je bitno da odnos cene i kvaliteta flajera bude usklađen. Prilikom odabira štamparije gde ćemo štampati flajere ne treba se samo oslanjati na ono što nam ono kažu. Bitno je obratiti pažnju na preporuke i iskustva drugih korisnik.\nKada je u pitanju deljenje flajera, to je veoma bitna stavka. Kada neko posmatra kako neko deli flajere na ulici ili ih nađe u svom poštanskom sandučetu to može delovati kao prilično nasumičan izbor. Međutim bez obzira na broj flajera koji se odštampaju njihovo deljenje treba da se pažljivo isplanira da bi se postigao maksimalan efekat promocije.\nPri deljenju flajera se mora voditi računa o lokacijama gde se dele, ali i o vremenskom intervalu kada će se to obavljati. Jedna od veoma važnih stvari ukoliko se flajeri dele na ulici, tržnom centru ili na sajmu, da osoba koja ih deli bude pozitivna i da ima dobru volju da obavi taj posao. Ovo ima veoma bitnu ulogu kod osobe koja preuzima flajer, jer to odmah pomaže da se kreira pozitivan stav i poveže sa sadržajem flajera.\nDimenzija: 205mm x 285mm\nDimenzija: 148mm x 210mm\nDimenzija: 105mm x 148mm\nDimenzija: 205mm x 285mm savijanje na trifold\nFlajeri A6 100 kom/ digitalna štampa\nFlajeri A6 300 kom/ digitalna štampa\nFlajeri A6 500 kom/ digitalna štampa\nFlajeri A6 1000 kom/ digitalna štampa\nFlajeri A6 5000 kom/ ofset štampa\nFlajeri A5 5000 kom/ ofset štampa


Održana je zajednička sednica Upravnog i Nadzornog odbora Bolnice\nU utorak 20.02.18.održana je zajednička sednica Upravnog i Nadzornog odbora Bolnice na kojoj je usvojen završni račun. Potom su predsednici UO i NO zajedno sa direktorom prezentovali rezultate svim radnicima i IO Sindikata.\nSaopšteno je da je 2017.godina bila rekordna u dosadašnjem poslovanju bolnice u svim segmentima poslovanja bolnice. Prihodi su bili veći od planiranih a rashodi manji, uz rekordan nivo investicija. Direktor se zahvalio svim radnicima i podsetio da je sve to ostvareno uz rekordan broj zaposlenih radnika.\nDr Jokić je napomenuo da je rezultat poslovanja u prva dva meseca 2018.još bolji nego lani, da je ovo godina jubileja, 160 godina lečenja u Koviljači i da će tim povodom od strane države biti kompletno rekonstruisan Kursalon, proširen velnes centar i da će se do bolnice dolaziti novim putem. Još jednom je na delu potvrđena maksima ustanove da je SNAGA VODOPADA U MNOŠTVU KAPLjICA KOJE RADE ZAJEDNO!.\nPredsednik NO je obavestio radnike da će Bolnica ove godine dobiti prestižnu nagradu “Turistički oskar zlatno turističko srce Mediterana i jugoistočne Evrope”, što će biti prava satisfakcija za uložen trud radnika i rukovodstva!


Manifestacija "Najbolji u privredi TK- Kristal soli 2018" 20. septembra u Tuzli - Akta.ba\n19.09.2019. 10:39 / Izvor: Akta.ba\nRTV Slon kao organizator i izvršni producent, 20. septembra 2019. godine u Hotelu "President" u Tuzli, treći put za redom realizira jedinstveni poslovni događaj za područje Tuzlanskog kantona, pod nazivom "Najbolji u privredi TK – Kristal soli 2018".\n"Višemjesečne pripreme za svečanost ”Najbolji u privredi TK – Kristal soli 2018” koju organizujemo treći put, su pri kraju a i ove godine, najistaknutiji privrednici ponijet će laskave titule najboljih u kategoriji za koju su nominovani. Nagrade će biti dodijeljene u deset kategorija, a ove godine uz izbor najuspješnijih privrednih kolektiva čije je sjedište u Tuzlanskom kantonu, donosi i dodjelu četiri specijalna prizanja", poručuje produkcijski tim "Kristal soli 2018".\nU odabiru najuspješnijih privrednika i ekonomskih zajednica na osnovu poslovnih rezultata ostvarenih u prethodnoj kalendarskoj godini, akcenat je stavljen, na poduzetnički aktivitet, kao jedan od faktora razvoja TK, kako bi na jedinstven način prezentovali i promovisali ekonomski potencijal naše regije, ali i kako bi, uz promociju, i nagradili najbolje među najboljim privrednim subjektima.\n"Najbolji u privredi TK – Kristal soli 2018", poslovni je događaj godine koji će pred više od 100 zvanica promovisati najuspješnije korporacije i kompanije sa područja TK, te na kojem će nagrada ”Kristal soli 2018” prema ocjeni stručnog žirija, biti uručena uspješnim privrednicima izabranim među nominovanim u više kategorija.\nPoslovni događaj godine pored nagrađenih privrednika, okupit će i predstavnike vlasti, kako sa federalnog, kantonalnog tako i lokalnog nivoa.\n"Kristal soli 2018" bit će održan u Hotelu" President" 20. septembra 2019. godine sa početkom od 19 sati.\nTreću godinu za redom oficijelni medijski partner svečanosti "Najbolji u provredi TK- Kristal soli" je poslovni portal Akta, a ove godine, manifestacija "Kristal soli 2018" dobila je i oficijelno piće vrhunska vina iz Podruma „Andrija“.\nNajbolji u privredi TK


Kvalitetno obrazovanje, zapošljavanje i poduzetništvo za snažniju ekonomiju BiH - EU Info Centar\nKvalitetno obrazovanje, zapošljavanje i poduzetništvo za snažniju ekonomiju BiH\nEvropska unija kontinuirano podržava kvalitetno obrazovanje, ekonomski razvoj i mogućnosti za zapošljavanje u Bosni i Hercegovini u nastojanju da se unaprijede životni standardi i kvaliteta života građana. Kroz dugogodišnju podršku i partnerstva sa lokalnim zajednicama i civilnim društvom unaprijedili su se mehanizmi lokalnih vlasti kako bi pružili konkretne odgovore za svakodnevne probleme građana.\nNovi poslovi, učinkovitija lokalna vlast i kvalitetna infrastruktura neophodni su za postizanje boljih rezultata i ekonomskog rasta Bosne i Hercegovine. Više poslova i mogućnosti za građane, a naročito mlade ljude dio su prioreta Evropska unije.\n„Mladi ljudi su spremni i voljni da budu dio procesa evropskih integracija, ali im je potrebna pomoć. Potrebna im je pomoć škola, opština i predstavnika vlasti. Kvalitetno obrazovanje, povezivanje vještina sa potrebama tržišta rada, razvoj poduzetničkog razmišljanja će podržati ekonomski rast države. Kroz podršku koju Evropska unija pruža sektorima obrazovanja i zapošljavanja na lokalnom nivou, nastojimo razviti i primijeniti integrisani pristup. Saradnjom i istinskom željom za rad svih uključenih, i građana i vlasti imat ćemo snažniju vladavinu prava, jaču ekonomiju i bolje životne standarde. Naš zajednički stav o napretku pokazuje da je to moguće i da stvarno može bolje!“, istakao je Khaldoun Sinnoo, zamjenik šefa Delegacije Evropske unije u Bosni i Hercegovini.\nKonferencijom „Može bolje!“ ozvaničen je završetak projekta Lokalni integrisani razvoj te su prikazani uspješni primjeri podrške Evropske unije sektorima obrazovanja i zapošljavanja. Održivi i odgovorni pristup koji su primjenjivale lokalne zajednice kroz ovaj, ali i mnoge druge projekte koji su direktno sarađivali sa lokalnim zajednicama, doveo je do unapređenja životnih standarda i konkretnih rezultata u zajednicama širom Bosne i Hercegovine.\nIskustva i svjedočenja direktnih korisnika programa i projekata koje podržava Evropska unija pokazuju da su građanima ove države neophodni unapređenje kvalitete obrazovanja, nove vještine, poduzetničko promišljanje i pogodno poslovno okruženje kako bi se omogućio stabilan rast i podržao ekonomski rast Bosne i Hercegovine.


"Kosovo se susreæe sa mnogim izazovima, kako trenutnim tako i dugoroènim, ukljuèujuæi MMF program, energetsku situaciju, ali i potrebom za ekonomskim razvojem, jaèanjem vladavine prava, evropskom perspektivom Kosova i odnosa Kosova sa Srbijom. Graðani Kosova zalužuju Skupštinu i Vladu koja može da ispuni ove izazove", navedeno je u izjavi koja je prosleðena medijima.\nU izjavi se ukazuje da je odgovornost kosovskih lidera da formiraju ove institucije, ali i da uèine neophodne reforme kako bi spreèili sliène potpune zastoje u buduænosti.\n"Nadamo se da æe kosovski lideri, kako u politici tako i u graðanskom društvu, preuzeti voðstvo u rešavanju ovog pitanja, ukljuèujuæi predlaganje konkretnih predloga. Prvi i važan princip je da bi izabrani poslanici Skupštine Kosova trebalo da prisustvuju zasedanjima Skupštine i omoguæe da otpoène njen rad", kaže se u izjavi.\nPredsedavajuæi konstitutivnom sednicom kosovskog parlamenta, najstariji poslanik Adem Mikulovci sazvao je za ponedeljak èetvrti nastavak konstitutivne sednice koju æe, kako su najavili, ponovo bojkotovati poslanici koalicije okupljene oko Demokratske partije Kosova (DPK).\nPoslanici koalicije oko DPK su najavili bojkot sednice i za sredu zatražili dodatne konsultacije oko nastavka konstitutivne sednice koju je greškom predsedavajuæi zakljuèio 3. avgusta, mimo poslovnika o radu.


Fijasko u jugoistočnoj Evropi - Medija centar\n„Uz ogroman finansijski i ljudski angažman EU i SAD su želele da reformišu Balkan i usidre ga na Zapadu“, piše časopis Međunarodna politika i navodi primere tog „ogromnog neuspeha“.\n„Samit EU – Balkan u Sloveniji u oktobru još jednom je dokazao neuspeh Unije u jugoistočnoj Evropi. „Parada licemerstva, praznih reči i dvoličnosti“, rekla je političarka Zelenih Viola fon Kramon, opisujući samit. Fon Kramon je izvestiteljka za Kosovo u Evropskom parlamentu.\n„U proteklih 25 godina nije bilo napretka za građane uprkos milijardama iz Evrope“, kaže bivši austrijski visokorangirani diplomata Volfgang Petritč, raniji lider u angažmanu u EU, posebno u Bosni i Hercegovini. „Zaista, situacija je strašna“, ocenjuje časopis Međunarodna poltika (Internationale Politik) i navodi neke od primera koji govore u prilog tome:\nKada je reč o BiH, autor članka Tomas Braj piše: „Bosna i Hercegovina je dugi niz godina u samoblokadi zbog sukoba muslimanskih Bošnjaka, pravoslavnih Srba i katoličkih Hrvata. Bivši nemački ministar poljoprivrede Kristijan Šmit, koji je u avgustu poslat kao visoki predstavnik s brojnim nadležnostima, sedi između svih stolica. „U roku od mesec dana je uspeo da postigne da ga ni jedan lokalni političar više ne podržava“, analizira direktor Transparency International za BiH Srđan Blagovčanin“, prenosi časopis.\n„Tokom svoje poslednje posete Srbiji u septembru 2021. kancelarka Merkel je podilazila predsedniku Vućiču, koji odlučuje o svemu, kao garantu za društveno-političke reforme. Ipak: od njene prethodne posete Beogradu 2015. nije sprovedena nijedna velika temeljna reforma, ocenjuju u lokalnom uredu Fondacije Hajnrih Bel“.\n„O tome direktor Međunarodnog instituta za bliskoistočne i balkanske studije (IFIMES), sa sedištem u Ljubljani, Zijad Bećirović, kaže: Evropsku vrhunsku politiku ne zanimaju brojni komplikovani balkanski problemi. Ona je ove teme prebacila na niže nivoe. Glavne diplomate na licu mesta su dobili odrešene ruke da deluju prema sopstvenom nahođenju. Ova predstavništva EU postala su plodno tlo za kriminal i korupciju, tvrdi istaknuti politički stručnjak, čak i ako je većina osoblja EU ozbiljno angažovana. Korumpirani deo poslatih stručnjaka i diplomata, prema njegovim rečima, radi zajedno s korumpiranim političkim elitama balkanske regije“, piše list.\nUvek novi predlozi zapadnih trustova mozgova da se protiv poricanja ove stvarnosti širokog dela stanovništva bori dodatnim milijardama, ne mogu dovesi do uspeha. Političke elite jugoistočne Evrope odavno ne vide EU kao zajednicu vrednosti, već kao jednostavan mehanizam za milijarde novčanih transfera bez ikakvih reformskih obaveza. Već do sada je korumpirana politika na vrhu bila glavna glavni partner za razgovore u Briselu i Vašingtonu“, ocenjuje list.\n„Evropa je bukvalno nesposobna, zaključuje politički savetnik s Kosova Adrijan Arifi i dodaje: Kao i uvek, sve nade počivaju na Americi. Američki predsednik Bajden poslao je u regiju tim iskusnih stručnjaka za Balkan. Dok EU i njene članice, kako kaže Arifi, još uvek razmišljaju o etničkim kriterijumima, Gabriel Eskobar kao jedan od ovih novih američkih izaslanika kaže: Problem Bosne i Hercegovine nije etničke prirode, već sistemska korupcija i nedostatak kredibiliteta političkih aktera“, prenosi list.\n„Do sada su članice EU često delovale jedna protiv druge. No, potrebna je dosledna i srednjoročna politika Brisela prema jugoistočnoj Evropi“, piše ovaj list i između ostalog, predlaže: uslovljavanje finansijskih sredstava reformama i sankcije protiv nacionalista. Potom – više razmene mladih ljudi, pojačana saradnja s organizacijama civilnog društva i, pre svega, stvaranje jedne druge javnosti – kako bi se suprotstavilo stalnoj propagandi (i protiv EU) tabloidnih medija koji su podložni vladi, medijskih monopola oligarha i razarajućeg uticaja ruskih državnih medija poput Sputnjika koji je prisutan u svim zemljama“ piše list Međunarodna politika.


Transparentnost lokalnih samouprava u okrugu sve gora - Internet portal Kruševac\nTransparentnost lokalnih samouprava je jedna od oblasti kojom se organizacija “Transparentnost Srbija” bavi u sklopu svojih aktivnosti. Kao i u nekoliko prethodnih godina “Transparentnost Srbija” je uradila istraživanje. Rezultati su objavljeni pre par dana. Zanimljivo je videti gde su se na toj tabeli našle lokalne samouprave iz Rasinskog okruga.\nGledano na nivou čitave države, transparentnost gradova i opština u Srbiji povećana je 2020. godine u odnosu na prethodnu. Ali, prosek je i dalje nizak… Najtransparentnije lokalne samouprave u 2020-oj su Bečej, Novi Pazar i Sombor. Tako kažu rezultati ovogodišnjeg istraživanja Lokalnog indeksa transparentnosti (LTI 2020) koje je predstavila “Transparentnost Srbija”.\nProgramski direktor Transparentnosti Srbija Nemanja Nenadić izrazio je zadovoljstvo što se prosečni skor prvi put popravio. Prošle godine je taj skor iznosio 40, a ove 46 poena. To pokazuje da je moguće ostvariti napredak u oblasti otvorenosti jedinica lokalne samouprave prema građanima, čak i kada ne postoje sveobuhvatni napori u tom pravcu, u vidu novih zakonskih načela.\nOn je naglasio da je transparentnost lokalnih samouprava jedno od bitnih oruđa za borbu protiv korupcije i kao takvo veoma značajno. Ali, to ne znači da otvorenost rešava sve probleme i da moraju da postoje i drugi mehanizmi.\nRezultati pokazuju da prvoplasirana opština Bečej ima skor 83, od mogućih 100 (više nego udvostručila rezultat iz prošle godine, kada je imala 38). Drugi je Novi Pazar koji ima skor 82, a treći Sombor sa 80. Kanjiža je četvrta sa 77, a slede je Leskovac sa 75 poena a Vranje na šestom mestu, sa 73.\nNajniže rangirane opštine su Bela Crkva (18), Svilajnac i Koceljeva (po 22 svaka). Jagodina je, sa 21 poenom, zadržala neslavnu poziciju među nalošije ocenjenim gradovima u Srbiji.\nŠta je LTI ?\nIndikatori su podeljeni u osam kategorija – skupština i veće, budžet, JLS i građani, slobodan pristup informacijama, javne nabavke, informator o radu, javna preduzeća i javne ustanove i javne rasprave. Ove godine je, kao i prethodne, najbolji prosečni rezultat ostvaren u kategoriji javne nabavke – 95,7%. Najlošiji je u oblastima informatori o radu, skupština i veće i javna preduzeća i javne ustanove (sve tri oko 34%). Informatori o radu se izdvajaju i zbog toga što je to jedina kategorija u kojoj je zabeležen pad zbirne ocene u odnosu na LTI 2019.\nCela analiza i prateće tabele, kao i interaktivna mapa sa nalazima, pojedinačnim rezultatima i svim pojedinačnim indikatorima može se naći na sajtu TS.\nTransparentnost lokalnih samouprava u Rasinskom okrugu\nSve indikatore na osnovu kojih su lokalne samouprave ocenjivane, njihove ocene i indekse možete videti u priloženim tabelama. Analiza sadrži detalje o metodologiji, načinu na koji je istraživanje sprovedeno, ocenu stanja i preporuke za unapređenje transparentnosti. Na interaktivnoj mapi možete videti pregled ocena opština i gradova i pogledati zasebne stranice sa uporednim podacima za sve ocenjene lokalne samouprave ponaosob – za sva do sada sprovedena istraživanja. Indekse (LTI) i rang za 2020. i poređenje sa indeksima iz 2019, 2017. i 2015. godine možete da vidite postavljanjem kursora iznad opštine/grada, koja je obojena na mapi.\nRezultati za lokalne samouprave u našem okrugu su sledeći:\nKruševac: LTI 47, rang 67, pad za 50 mesta u odnsu na 2019.\nAleksandrovac: LTI 39, rang 111, pad za 24 mesta\nBrus: LTI 41, rang 93, pad za 8 mesta\nĆićevac: LTI 38, rang 113, pad za 52 mesta\nTrstenik: LTI 49, rang 54, pad za 21 mesto\nVarvarin: LTI 49, rang 53, pad za 31 mesto\nDakle, uočava se pad u rangiranju svih lokalnih samouprava. Kako se ocena u najvećoj meri zasniva na osnovu toga da li su određene informacije i dokumenti objavljeni na zvaničnom sajtu lokalne samouprave, sve ovo govori nekoliko stvari. Ili su lokalne samouprave nezainteresovane za otvorenost ka svojim građanima, ili su organizaciono nedovoljno dobro uređene, pa te informacije ostaju samo u fiokama. Takođe, u šta je teško poverovati, ali je jako moguće, možda u lokalnim samoupravama nisu tehnički osposobljeni da redovno održavaju i ažuriraju svoje sajtove.\nKako bilo da bilo, rezultat Rasinskog okruga nije dobar, posebno kad se uporedi sa prethodnom ocenom. Ima mnogo mesta za napredak i u ovoj oblasti.\n← Nastavljena je Superliga, Napredak igrao nerešeno\nUdruženje likovnih umetnika Kruševca izlagaće u Novom Sadu →


Detalji udesa u kojem je povrijeđen Luka Petrović – Otvoreno\nDetalji udesa u kojem je povrijeđen Luka Petrović\nIzvor: 17.11.2021, 14:20 22.4k Views\nNajvjerovatniji uzroci saobraćajke u kojoj je jutros povrijeđen Luka Petrović, generalni direktor Elektroprivrede Republike Srpske, su magla na putu i klizav kolovoz, ali se za sada još niko zvanično o tome nije izjasnio.\nU saobraćajnoj nezgodi koja se jutros iza 9 časova dogodila u mjestu Veleni, opština Foča, povrijeđena su dva lica iz putničkog automobila audi 8, Luka Petrović i vozač automobila Danilo Petrović, potvrđeno je za “Nezavisne” u Okružnom javnom tužilaštvu u Trebinju.\nU saobraćajki je, osim audija 8, učestvovalo teretno motorno vozilo, kamion koji im je dolazio iz suprotnog pravca, a prema navodima iz Tužilaštva, audi je iz za sada neutvrđenih razloga prešao na drugu kolovoznu traku.\n“Uviđaj je pokazao da je došlo do direktnog sudara u kome su vozač D.P. i suvozač L.P. zadobili povrede i zbrinuti u fočansku bolnicu”, naveo je portparol Okružnog tužilaštva Trebinje Srđan Vukanović.\nU Bijeljini 34 novozaražena, u Srpskoj 286, preminulo 13 osoba


Novinar Milan Jovanović, kome je zapaljena kuća u decembru 2018 i Dragoljub Simonović, bivši predsednik opštine Grocka kom se zbog tog zločina sudi, trebali su da se ponovo sretnu u sudnici, ali - po privatnoj tužbi u novembru 2019 godine.\nFoto: Jasmina Dobrilović / Cenzolovka)\nDragoljub Simonović tražio je da sud usvoji tužbeni zahtev zbog tvrdnji u podnesku Pravobranilaštvu Grocke koji su podneli Matorčević, Jovanović i Vasić.\nU tužbi stoji da su se Matorčević, Jovanović i Vasić, zajedničkim podneskom 3. septembra2018. godine godine obratili Opštinskom pravobranilaštvu Grocke iznoseći „vrlo uvredljive kvalifikacije“ na račun Simonovića „povređujući mu čak i najdublja osećanja prema ocu“, zbog čega Simonović traži 300 hiljada dinara.\nKako je pisalo u tužbi Dragoljuba Simonovića , Željko Matorčević je u više navrata, objavljivanjem tekstova na raznim internet stranicama izuzetno uvredljive sadržine, uzrokovao štetu Simonoviću.\nZbog činjenica da je podnesak Matorčevića, Jovanovića i Vasića poslat u vreme kada je Dragoljub Simonović bio predsednik Opštine Grocka, u tužbi se navodilo da to „posebno doprinosi intenzitetu psihičkog bola“, jer su on, njegovi preci i potomci gradili dobre međusobne odnose i poštovanje među sugrađanima.\n„O ovome najviše svedoči činjenica da je na poslednjim lokalnim izborima ubedljivu pobedu odnela lista čiji je podnosilac bio Dragoljub Simonović, a kao što vam je poznato kod sprovođenja lokalnih izbora je upravo lični kvalitet i sposobnost lica sa liste presudna za izbornu pobedu“, navodilo se u tužbi.\nU tužbi se isticalo da „nije potrebno posebno ni obrazlagati koliku stigmu i duševni bol nanosi Simonoviću tvrdnja da mu je otac incestoidan“.\nNa ročištu koje je bilo zakazano za 6. novembar 2019. godine, tužilac Dragoljub Simonović se nije pojavio, dok su optuženi Jovanović, Matorčević i Vasić se uredno odazvali pozivu sa svojim punomoćnicima.\nNa tom ročištu, Matorčević i Vasić su osporili tužbu i tužbeni zahtev u celosti i istakli da osnovanost tužbenog zahteva za nadnoknadu štete obzirom da se radi o prijavi državnog organa koja je izvršena državnom organu i to Opštinskom pravobranilaštvu. Jovanović je takođe osporio tužbeni zahtev i istakao da osim tuženih, pritužbu su potpisala i ostala lica.\nAdvokati tuženih tražili su da se na izvođenje dokaza pozove i tadašnji Opštinski pravobranilac i objasni kako je dokument završio u rukama Dragoljuba Simonovića, s obzirom da na njega njima kao potpisnicima nikada nije stigao odgovor na isti.\nSudija je odlučio da sledeće ročište bude zakazano za 8 mart 2020. godine.\nMeđutim, Drugi osnovni sud u Beogradu je 8. januara 2020 godine doneo rešenje da se ročište za glavnu raspravu otkazuje jer se ovaj sud proglašava nenadležnim.\nKako se navodi, između ostaloga, u rešenju sud je uvidom uz priložene dokaze uz tužbu utvrdio da je podnesak povodom koga je tužilac pokrenuo postupak za naknadnu štete podnet od strane tuženih, Željka Matorčevića, Milana Jovanovića i Srećka Vasića i da je u podnesku kao adresa za dostavljanje odgovora na podnesak između ostaloga navedena adresa Matorčević Željka. Imajući da je na toj adresi upisan i Medijski centar „Žig Info“ a da je Matorčević upisan kao glavni i odgovorni urednik i da se spornim podneskom traži odšteta u vezi sa informisanjem nadležnih organa RS i pritužbi na rukovodiće čelnike GO Grocka, a da je Viši sud nadležan da sudi povodom naknade štete u vezi sa objavljivanjem informacije, te je sud primenom odredbe člana 17 Zakona o parničnom postupku odlučio kao u izreci rešenja.\nInače, Simonoviću ovo nije jedina tužba protiv Žig infa. Nakon izlaska iz pritvora podneo je još 15 tužbi protiv Željka Matorčevića. Sve su tužbe na istoj osnovi postavljene, odnosno u svakoj Simonović traži odštetu od po 300 000 dinara, tvrdeći da Žig info i nije mediji, kao i da novinari tog udruženja (kako ih on naziva) nisu novinari. Drugi osnovni sud se, za sada, proglasio nenadležnim u 4 tužbe Simonovića, a izreka rešenja je slična kao i ova poslednja.\nSud odbio krivičnu tužbu predsednika Opštine Grocka protiv Jovanovića i Matorčevića\n← „Kako Vam je sa pištoljem pod grlom?“\nMarićeve uvrede za tužilaštvo nisu diskriminacija →


► Tusk: Krajem januara odluka o Orbanovoj stranci\nNovi predsednik Evropske narodne partije (EPP) Donald Tusk rekao je danas u Zagrebu da će krajem januara doneti odluku o Fidesu, stranci mađarskog premijera Viktora Orbana suspendovanoj iz EPP zbog kršenja demokratskih standarda.\nIako je uoči izbora bio oštriji, Tusk je danas rekao da "intelektualni sukobi nisu ništa neobično u EPP-u".\nOn je takođe isključio mogućnost da u EPP ;uđe ;Liga, stranka italijanskog desničarskog vođe Matea Salvinija, rekavši da i njegova "mašta ima granica".\nU Zagrebu je danas nastavljen kongres EPP, koji je počeo u sredu kada je izabran novi predsednik te evropske konzervativne političke grupacije.\nU govoru na početku drugog dana kongresa generalni sekretar Hrvatske demokratske zajednice (HDZ) i predsednik Sabora Hrvatske Gordan Jandroković rekao je da održavanje tog skupa u Zagrebu potvrđuje snagu, ugled i privrženost HDZ evropskim vrednostima.\nPredsednik Stranke slobode i pravde Dragan Đilas poručio je danas, u otvorenom pismu predsedniku Evropske narodne partije Donaldu Tusku, da Srbija pod vlašću Aleksandra Vučića nije zemlja...\nEvropska narodna partija produžila suspenziju Orbanovog Fidesa


sxc.hu, LotusHead, ilustracija\nBEOGRAD - Kompanija za platne usluge Visa svrstana je na listu svetski najetičnijih kompanija za 2013. godinu.\nEtispir Institut već sedmi put objavljuje godišnju listu kompanija koje su lider u poslovnoj etici, a Visa je sada prvi put ušla na prestižnu listu od 2008, kada je izlistana na Njujorškoj bezi.\nPrilikom ocenjivanja kompanija koristi se etički koeficijent (EQ), kojim se procenjuje poslovanje na objektivan, dosledan i standardizovan način. EQ poredak ima pet temeljnih kategorija procene, uključujući etičnost i usklađenost programa, ugled, vođstvo i inovacije, upravljanje, društveno odgovorno poslovanje i kulturu etike, navodi se u saopštenju. Iz instituta kažu da je Visa zaslužila da se nađe na listi jer svake godine sve više teži ka prepoznatljivosti u smislu negovanja pravih poslovnih vrednosti.\nNa listi se pored Vise, između ostalih, nalaze i Majkrosoft, Starbaks kafeterije, T-mobajl, Dženeral Elektrik, Mark i Spenser, Loreal, Intel korporacija, Henkel, Ibej...\nTagovi: Visa, etičnost, kompanije


IslamBosna » ‘Srbija treba da zaboravi Kosovo’\n‘Srbija treba da zaboravi Kosovo’\nTo je samo početak, rekao je Tači za prištinski dnevnik “Exspress”, komentarišući odluku o zabrani posjete srpskog ministra za Kosovo Gorana Bogdanovića.\nNa Kosovu će se poštovati zakonitosti. Srbija treba da zaboravi Kosovo, rekao je Tači.\nZvanična Priština je postavila uslov da svaki zvaničnik koji želi da posjeti Kosovo treba da poštuje institucije i zakone Kosova. Visoki predstavnici policije Kosova kažu da će sprovoditi svaku odluku vlade Kosova o zabrani ulaska visokih zvaničnika Srbije.\nGeneralni direktor policije Kosova Šeremet Ahmeti je rekao za dnevnik “Koha Ditore” da se ista mjera: zaustavljanje ili hapšenje, može primijeniti i za predsjednika Srbije Borisa Tadića, ako pokuša da uđe na Kosovo.\nSvi oni koji posjećuju Kosovo, ne kao obični građani, treba da imaju saglasnost vlade Kosova. Mi ćemo preduzeti mjere koje su predviđene zakonom u svim okolnostima, kazao je Ahmeti.\n“Koha Ditore” navodi da je vlada Kosova naredila policiji da zabrani ulazak na Kosovo ministra Bogdanovića i da ga, u slučaju njegovog odbijanja da to učini, uhapsi jer “nije objasnio cilj posjete”.\nZamjenik premijera Hajredin Kuči je rekao za ovaj dnevnik da će se u budućnosti iste mjere primijeniti i prema drugim zvaničnicima Srbije.\nMi ćemo biti oprezni i pogledati koje su agende njihovih posjeta i da li su u suprotnosti sa pravnim redom. Bili smo dovoljno strpljivi do sada, kazao je zamjenik premijera Kosova Hajredin Kuči za “Koha Ditore”.


U Skupštini održana konferencija „Zapadni Balkan i EU: demokratska konsolidacija kroz ispunjavanje političkih kriterijuma“\nFriday, 13 November 2020 14:21\nKoprivica je istakao da su uz podršku Balkanskog fonda za demokratiju (BTD) i Ambasade Kraljevine Norveške, istraživački timovi CDT-a iz Crne Gore, CRTE iz Srbije, Metamorfozisa iz Sjeverne Makedonije i Udruženja građana “Zašto ne? iz Bosne i Hercegovine obavili analizu ispunjenosti političkih kriterijuma u oblastima izbori, pravosuđe, borba protiv kriminala i korupcije, mediji i reforma javne uprave.\n„Sa zadovoljstvom ističem da je Crna Gora najviše odmakla od zemalja kandidata u procesu integracije u Evropsku uniju. Međutim, biti vodeći ne bi trebalo da bude cilj sam po sebi, već je potrebno usredsrediti se na sve koristi koje ovaj proces transformacije može donijeti građanima Crne Gore“, kazala je šefica Delegacije EU u Crnoj Gori.\nNa prvom panelu „Ispunjavanje političkih kriterijuma - iz ugla Skupštine“, kojim je moderirala Milica Kovačević iz CDT-a, uvodna izlaganja imali su poslanici u Skupštini Crne Gore Slaven Radunović i Nikola Rakočević, potpredsjednica Narodne skupštine Republike Srbije i predsjednica Odbora za evropske integracije, Elvira Kovač, predsjednik Zajedničke komisije za evropske integracije Parlamentarne Skupštine BiH, Nikola Lovrinović i predsjednik Odbora za evropske poslove Skupštine Republike Sjeverne Makedonije, Arber Ademi.\nGovor predsjednika Skupštine Crne Gore Alekse Bečića


EU ZAOKUPLJENA DRUGIM PROBLEMIMA: Na Zapadnom Balkanu će se snažno angažovati Njemačka - SrpskaLive\nHomeNaslovnaEU ZAOKUPLJENA DRUGIM PROBLEMIMA: Na Zapadnom Balkanu će se snažno angažovati Njemačka\nLUKSEMBURG – Evropska unija je zasad ostavila po strani snažnije napore za sređivanje problema Kosovo – Srbija i podsticanje evropskih reformi na Zapadnom Balkanu, jer je trenutno zaokupljena ključnim pitanjima “Bregzita”, izborima za Evropski parlament i formiranjem budućih institucija EU.\nTo su naveli diplomate na margini zasedanja šefova diplomatija EU, u Luksemburgu, koji su rekli da je dobro da takođe važne svetske sile pomognu u rešavanju kosovskog “gordijevog čvora”, što je nedavno u Savetu bezbednosti UN istakla i visoka predstavnica EU Federika Mogerini.\nTime su ovi zvaničnici odgovorili na opasku agencije Beta da se američka administracija, za razliku od EU, vidljivo uključila u rešavanje za region ključnog dogovora o sređivanju odnosa Beograda i Prištine, budući da vlada u Vašingtonu smatra da i za kosovsko pitanje može da izdejstvuje “istorijsko rešenje”, kakvo veruje da je postignuto između dve Koreje.\nAli, kako su objasnili evropski diplomatski izvori u Luksemburgu, EU nikako nije napustila Zapadni Balkan, o čemu svedoče i jasni napori Berlina da obnovi dijalog Beograd – Priština.\nNa opasku da jedino Berlin snažnije nastoji da to podstakne, kao i da Nemačka odbija “razgraničenje”, dok Vašington traži da se sve odmah pokrene s mrtve tačke i misli da bi svaki dogovor dve strane bio prihvatljiv ako ne bi ugrozio stabilnost regiona, rečeno je da i unutar EU ima različitih stavova.\nPrema dobro obaveštenim nemačkim izvorima, Berlin je uveren da se EU tek na jesen može ozbiljnije pozabaviti kosovskim pitanjem i smatra da u novoj Evropskoj službi za spoljne poslove mora biti postavljena “jaka ličnost s jakim timom i ovlašćenjima” koja bi se bavila samo Zapadnim Balkanom.\nNemačka će u drugoj polovini iduće godine biti i predsedavajući EU, a državni sekretar u nemačkom Ministarstvu spoljnih poslova Mihael Rot je izjavio da “ima utisak da je popustio strateški interes EU i mnogih članica EU prema Zapadnom Balkanu”, dodavši da će se Nemačka snažno angažovati na Zapadnom Balkanu.\nDanas na dnevnom redu sastanka ministara inostranih poslova Unije, što je već neko vreme slučaj, nije bio zastoj u rešavanju kosovskog pitanja i drugih problema regiona. Mora se razumeti, rekli su evropski diplomatski zvaničnici, da članice i institucije Unije moraju poglavito i hitno da se bave životno važnim pitanjima same Unije.\nA, napominju evropski diplomate, ne može se smetnuti s uma da su članice Unije doprinele saopštenju ministara Grupe 7 najrazvijenijih zemalja u kojem se podvlači “predanost bezbednosti, stabilnosti, napretku i evropskoj perspektivi” Zapadnog Balkana.\nI posebno ukazuje na to da “bez istinske i celovite normalizacije odnosa Beograd-Priština kroz dijalog uz posredovanje EU ne može biti trajnog mira u tom regionu”, uz opasku da samo pravno obavezujući sporazum može omogućiti napredak Srbije i Kosova na putu ka Uniji.\nAKO GRČKA OTVORI GRANICU I PUSTI MIGRANTE PREMA BALKANU: “Moguće hermetičko zatvaranje granice sa Srbijom”\nBRISEL – Evropska unija kaznila Google sa 1,49 milijardi evra. Regulatorna tijela Evropske unije su kompaniji Google odredila kaznu od 1,49 milijardi evra zbog zloupotrebe dominantne uloge u onlajn reklamiranju. Komesarka EU za konkurenciju Margret […]


Žreb za plej-of Lige Evrope: Barselona protiv Napolija, Atalanta na Olimpijakos\nFudbaleri Barselone i Napolija sastaće se u plej-ofu za plasman u osminu finala Lige Evrope, odlučeno je danas žrebom u Nionu. Ekipa Sevilje igraće protiv zagrebačkog Dinama, Porto će za protivnika imati Lacio, dok će snage odmeriti i Atalanta i Olimpijakos. Fudbaleri Brage, koji su grupnu fazu takmičenja završili iza Crvene zvezde, igraće protiv Šerifa, Borusija Dortmund će za protivnika imati Rendžers, Lajpcig će igrati protiv Real Sosijedada, a Zenit protiv Betisa, javlja Beta. Utakmice plej-ofa igraće se 17. i 24. februara, a pobednici tih mečeva plasiraće se u osminu finala koje je na programu u martu. Žreb za osminu finala, kada će ime protivnika saznati i Crvena zvezda, na programu je 25. februara. Parovi plej-ofa Lige Evropa: Sevilja – Dinamo Zagreb Atalanta –\n24.11.2021 u 13:16\nZvezdina nova meč-lopta\nCrvena zvezda je još u prošlom kolu, kada joj je u goste došao Midtjiland, mogla da reši sve dileme u vezi s plasmanom u novu fazu prestižnog takmičenja. Ipak, njene velike planove poremetili su Danci, i to usred Beograda. Zato sada našem šampionu predstoji popravni ispit, prilika da se protiv Ludogoreca potvrdi nova evropska viza. Mada ni taj zadatak neće biti lak. Istina, Zvezda je slavila u Razgradu u prvom meču, savladavši uvaženog rivala u trenutku kada je višestruki bugarski šampion bio u velikom padu forme. Sada, nekoliko nedelja kasnije, Ludogorec se i dalje opasno muči, a poraz od Slavije u Sofiji od 2:0 dobro je zabrinuo gazdu kluba. Očigledno da današnja ekipa Ludogoreca nije onog kalibra kao pre nekoliko godina, kada su lako stizali do grupne faze Lige šampiona. S druge\n04.11.2021 u 13:10\nZvezda drži ključeve u svojim rukama\nU Crvenoj zvezdi uveliko razmišljaju o novim poduhvatima u Evropi, o novoj fazi takmičenja u Ligi Evrope, iako je do kraja grupne faze ovog elitnog takmičenja ostalo još nešto manje od pola pređenog puta. I sada, pred novi, možda i najveći izazov ove jeseni, trener Dejan Stanković iznova se suočava s večitom fudbalskom dilemom. Da li da uvaženog gosta napadne od samog starta ili da mirnom, odgovornom i pre svega disciplinovanom igrom stigne do željenog cilja? Sasvim je izvesno da srpski šampion neće potceniti mlad i perspektivni tim iz Herninga, pre svega poučena iskustvom od pre dve nedelje da u toj ekipi leži ogroman fudbalski potencijal. Stanković, ali i ogromna armija navijača, uvek s pravom postavlja isto pitanje: Da li je ovaj tim, koji je letos pretrpeo manje promene, bolji od prethodnog?


Video samit sa Makronom i Merkel 10. jula, 12. jula nastavak dijaloga | EurActiv Serbia\nVideo samit o odnosima Srbije i Kosova biće održan 10. jula, pod pokroviteljstvom Francuske, Nemačke i Evropske unije, da "ponovo pokrene dijalog" dve strane, saopštilo je 6. jula Predsedništvo Francuske. Dva dana posle tog samita, zakazan je nastavak dijaloga Beograda i Prištine u Briselu uz posredovanje EU.\nSamit treba da omogući EU "da olakša rešenje njihovih razlika", navela je Jelisejska palata.\nNa samitu treba da učestvuju predsednik Francuske Emanuel Makron, nemačka kancelarka Angela Merkel, predsednik Srbije Aleksandar Vučić, premijer Kosova Avdulah Hoti, visoki predstavnik EU za spoljne poslove Žozep Borel i specijalni predstavnik EU za dijalog Beograda i Prištine Miroslav Lajčak.\nSamit se održava ubrzo posle objavljivanje predloga optužnice Tužilaštva u Hagu protiv predsednika Kosova Hašima Tačija za ratne zločine za vreme sukoba sa Srbijom od 1998-1999.\nPosle objavljivanja tog predloga optužnice, odložen je samit Srbije i Kosova predviđen za 27. jun u Beloj kući, uz posredovanje SAD.\nMakron će se, uoči virtuelnog samita Kosova i Srbije, odvojeno sastati s kosovskim premijerom i sa predsednikom Srbije.\nIz Hotijevog kabineta je najavljeno da će kosovski premijer 7. jula razgovarati s Makronom u Jelisejskoj palati u Parizu.\nU okviru priprema za samit Kosova i Srbije, predsednik Francuske će 9. jula primiti predsednika Srbije, objavljeno je na sajtu Ambasade Francuske u Beogradu.\nPremijer Kosova i predsednik Srbije sastaće se 12. jula u Briselu, najavio je 6. jula portparol Evropske komisije Peter Stano.\nDomaćin sastanka je visoki predstavnik EU Borel, a posrednik u pregovorima specijalni predstavnik EU za dijalog Beograda i Prištine i druga regionalna pitanja na Zapadnom Balkanu Lajčak, rekao je Stano.\nOdgovarajući na pitanja novinara, Stano je rekao da nije slučajno što se dijalog Beograda i Prištine obnavlja dva dana posle virtuelnog francusko-nemačkog smaita već je to "logičan sled događaja".


Naš Veroljub Zmijanac, jedan je od pionira modernog trkačkog pokreta u Srbiji i osnivač Trčanje.rs, Beogradskog trkačkog kluba i serije trka Serbia Business Run. Ove godine je osvojio drugo mesto u kategoriji lokalnih heroja za izvanredna dostiguća u oblasti promocije sporta i fizičke aktivnosti na sedmom izdanju nagrada BeActive Awards održanog 29. novembra u Briselu.\nŠta je BeActive nagrada?\nU saradnji sa Olimpijskim komitetom Srbije, Ministarstvom omladine i sporta, a pod pokroviteljstvom Evropske komisije, Beogradski trkački klub je i ove godine bio uključen u organizaciju Evropske nedelje sporta koja je Vekija nominovala za ovu prestižnu nagradu.\nDogađaj u Briselu je bio inspiracija da još više radimo na promociji trčanja, ali i celokupne fizičke aktivnosti Beogradu i našoj zemlji.\nPovodom ovog važnog priznanja u Briselu Veroljub Zmijanac je rekao: “Velika mi je čast što me je naša olimpijska kuća kandidovala i verovala da mogu ući u finale, a možda i pobediti na ovogodišnjim BeActive nagradama. Očekivao sam tesnu borbu između mene i devojke muslimanskog porekla koja kroz fudbal pomaže integraciju ranjivih devojčica u Danskoj. Ipak je pobedio momak iz Estonije koji radi na jednom sjajnom projektu mapiranja šumskih staza za rekreaciju po čitavoj Estoniji. Događaj u Briselu je bio inspiracija da još više radimo na promociji trčanja, ali i celokupne fizičke aktivnosti u Beogradu i našoj zemlji. Drago mi je da je naš, sada već dvanaestogodišnji napor primećen i nagrađen od strane Evropske komisije i Marije Gabrijel komesarke Evropske unije za inovacije, istraživanja, kulturu, obrazovanje i mlade“.\nNataša Janković koordinator Evropske nedelje sporta ispred Olimpijskog komiteta Srbije povodom nagrade je rekla: „Veoma smo ponosni na Veroljuba i njegov plasman u top 3 finalista za nagradu „Lokalni heroj“. To je zaista sjajan rezultat imajući u vidu da je bilo preko 40 kandidata. Veroljub nas je dostojno predstavljao i ovo je bila odlična prilika da se čelnici Evropske komisije, kao i predstavnici zemalja EU upoznaju sa njegovim sjajnim projektima i inicijativama koje imaju za cilj promociju trčanja i zdravog načina života. Drago mi je da smo na ovaj način krunisali našu zajedničku saradnju koja traje već duži niz godina i sigurna sam da će ovo priznanje biti podstrek kako za Veroljuba, tako i za sve nas da budemo još bolji i nastavimo sa promocijom #BeActive poruke“.\n#BeActive noćna trka\nGlavni ciljevi Evropske nedelje sporta usmereni su da se ukaže na izgovore i probleme koje ljudi prevazilaze da bi ostali aktivni, kao što su stid, krivica, stres i prezatrpanost poslom\nOvogodišnja #BEACTIVE noćna trka održana je tradicionalno poslednje nedelje septembra u Beogradu u vidu besplatne štafetne trke u paru na Tašmajdanu koja je nosila simboličan naziv “Prevaziđi prepreke”. Glavni ciljevi Evropske nedelje sporta usmereni su da ukažu na izgovore i probleme koje ljudi prevazilaze da bi ostali aktivni, kao što su stid, krivica, stres i prezatrpanost poslom. Simbolično su prelazili ove prepreke i na trci.\nIn this article:beactive, Belgrade Running Club, beogradski trkacki klub, Evropska nedelja sporta, local hero award, ministarstvo omladine i sporta, Olimpijski komitet Srbije, Veroljub Zmijanac\nŠta ste obećali sebi u novogodišnjoj noći? Krenućete u teretanu, ješćete više voća ili manje brze hrane? Ali – samo još da prođe Božić,...


Promet na fudbalskoj pijaci tri milijarde evra - Sport - Dnevni list Danas\nPočetna » Sport » Promet na fudbalskoj pijaci tri milijarde evra\nU Evropi završen Letnji prelazni rok u kome su klubove promenile dve najveće zvezde\nPromet na fudbalskoj pijaci tri milijarde evra\nZ. P.01.09.2021. 20:00\nOd 2011. do 2020. na kupovinu fudbalera potrošeno je 48,5 milijardi dolara, saopštila je FIFA. Srpski klubovi su u tom periodu zaradili 217 miliona dolara.\nU najjačim fudbalskim ligama Evrope prekjuče je završen letnji prelazni rok, u kome su klubovi potrošili preko tri milijarde evra.\nDva najveća fudbalska imena današnjice promenila su sredine: Kristijana Ronalda je Mančester Junajted otkupio od Juventusa za 15 miliona evra, dok je Pari Sen Žermen doveo Mesija kao slobodnog igrača.\nNajveći transfer ovog leta bio je prelazak Džeka Griliša iz Aston Vile u Mančester siti za 117,5 miliona evra.\nNešto manje platio je Čelsi Interu da bi vratio Romela Lukakua – 115.\nPrelazni rok trajao je od 9. juna do 31. avgusta, a premijerligaši su potrošili 1,1 milijardu funti.\nTaj izdatak je 11 odsto manji od prošlogodišnjeg (1,3 milijarde funti), a što je pad od devet odsto u odnosu na 2019. godinu.\nMančester junajted je Džejdona Sanča iz Dortmunda platio 85 miliona evra, Rafaela Varana iz Reala 40 miliona.\nNajviše na Ostrvu potrošio je Arsenal, dato je 150 miliona evra za četvoricu novajlija, sa kojima nije osvojen ni bod u prva tri kola Premijer lige. Liverpul je kupio samo štopera Konatea iz Lajpciga za 40 miliona evra.\nVeliki transfer od 26,8 miliona funti je i prelazak hrvatskog fudbalera Nikole Vlašića iz CSKA Moskve u Vest Hem. U poslednjim trenucima prelaznog roka dogovorena je pozajmica igrača Atletika Madrida Saula Nigesa u Čelsi.\nRevizorska kompanija Dilojt navela je da je poslednjeg dana prelaznog roka potrošeno 150 miliona funti.\n„Ovo je bio izvanredan prelazni rok. Rekordi u trošenju su oboreni, igrači su prelazili iz kluba u klub, uključujući i dva najbolja igrača njihove generacije (Lionel Mesi i Kristijano Ronaldo), zauzeli su naslovnice, a klubovi Premijer lige potrošili su više od milijardu funti, šesto leto uzastopno. Zanimljivo je da je je sve postignuto nižom potrošnjom nego što je bio slučaj u prethodna dva leta“, rekao je predstavnik kompanije Dilojt Den Džons.\nOčekivao se i veliki transfer napadača Pari Sen Žermena Kilijana Mbapea u Real Madrid, ali je uprava pariskog kluba odbila sve ponude španskog kluba, pa će 22-godišnji Francuz najverovatnije kao slobodan igrač sledećeg leta preći u Real Madrid.\nBajern je u Nemačkoj najviše potrošio za Upamekana (42 miliona) i Sabicera (15), a u Italiji je Murinjova Roma za napadača Abrahama dala 40 miliona…\nFIFA je dan pre kraja ovoletošnjeg prelaznog roka objavila svoje istraživanje o fudbalskim transferima u poslednjih deset godina.\nPo tome je od 2011. godine na kupovinu fudbalera potrošeno 48,5 milijardi dolara.\nNajviše u Velikoj Britaniji (12,4 milijarde dolara), Španiji (6,7 milijardi), Italiji (5,6 milijardi), Nemačkoj (4,4), Rusiji i Kini (po 1,7 milijardi), Portugalu (1,3), Turskoj (1,1) i Belgiji (900 miliona dolara).\nU 2011. godini obavljeno je 11.890 transfera, a taj je broj porastao na 18.079 u 2019. godini pre samog početka pandemije koronavirusa.\nU periodu od 10 godina klubove je promenilo najmanje 66.789 fudbalera, među kojima najviše u Brazilaca (15.128), zatim Argentinaca (7.444), Britanaca (5.523), Francuza (5.027) i Kolumbijaca (4.287).\nIz Evrope su svih 30 klubova koji su najviše potrošili na igrače, 12 iz Engleske, po pet iz Španije i Italije, tri iz Nemačke, po dva iz Francuske i Portugala, te jedan iz Rusije.\nOvi klubovi čine 47 posto ukupnih transfera, a potrošili su 22,8 milijardi dolara.\nSrpski klubovi su u tom periodu zaradili 217 miliona dolara, igrači su prodati za 312 miliona, a ma dolaske igrača klubovi su potrošili 94,8 miliona.\nSkoro savršeni PSŽ\nPari Sen Žermen je po pristiglim imenima uradio perfektan prelazni rok. Doveli su ukupno sedam pojačanja i za obeštećenja platili relativno skromnih 83 miliona evra, ali treba napomenuti da su sve novajlije dobile velike plate i da je realna cena njihovog dolaska mnogo veća. Najveći transfer je dolazak Lea Mesija iz Barselone, u dvogodišnjem ugovoru stoji da je godišnja plata plata 35 miliona evra. Desni bek Ašraf Hakimi iz Intera plaćen je 60 miliona, a Danilo Pereira (štoper/zadnji vezni) koji je prehodnu sezonu proveo na pozajmici, sada je plaćen još 16 miliona Portu. Poslednjeg dana prelaznog roka PSŽ je doveo jednog od najtalentovanijih levih bekova sveta Nuna Mendeša iz Sportinga, na pozajmicu vrednu sedam miliona evra, uz obećanje da će ga idućeg leta „iskeširati“ za 40 miliona.\nKao slobodni agenti stigli su još golman Đanluiđi Donaruma (Milan), defanzivac Serhio Ramos (Real Madrid) i vezista Đini Vajnaldum (Liverpul).


14.07.2020 / 14:07 BiH - "Uči, misli i djeluj!"\nPolaznice i polaznici 16. generacije obuke "Uči, misli i djeluj!" za omladinske liderice i lidere u narednom periodu u 11 gradova širom Bosne i Hercegovine provodit će svoje ideje u djelo i na taj način pomoći svojim zajednicama.\nPodršku u tome pružit će im Institut za razvoj mladih Kult i Ambasada Kraljevine Nizozemske u BiH, koji su izdvojili oko 15.000 KM za ideje ovih mladih ljudi.\nPetar Vidović iz Foče jedan je od polaznika obuke koji će dobiti finansijsku i mentorsku podršku od tima Instituta i u narednih nekoliko mjeseci organizirat će prvi Samit studenata-istraživača medicine u BiH.\nVidović ističe da će u Foči ugostiti svoje kolegice i kolege sa medicinskih fakulteta iz Mostara, Sarajeva i Foče i da će im osnovna tema biti naučni aktivizam.\n- Naš cilj je ohrabriti učesnike Samita da osnuju stručna udruženja kako bi se aktivnije bavili istraživačkim projektima u budućnosti. Također, želja nam je da uspostavimo neformalnu uniju studenata istraživača na nivou BiH, kako bismo zajedno istraživali teme značajne za naše društvo i kreirali naučne publikacije - ističe Vidović i dodaje da će se na Samitu okupiti 15 studenata, koji već posjeduju značajno iskustvo u istraživačkim projektima ili su već objavljivali stručne članke.\nPored Samita u Foči, mladi će u 10 drugih zajednica provoditi inicijative u oblastima promocije i izgradnje pomirenja i povjerenja među mladima, unaprjeđenja i zaštite ljudskih prava, ali i izgradnje vještina i kapaciteta mladih. Neki od projekata će ukazivati na važnost prava da mladi biraju i budu birani, unaprjeđenja infrastrukture za mlade, ali i razvoj neophodnih vještina kako bi mladi odgovorili potrebama današnjeg društva.\nDanašnjim potpisivanjem ugovora Institut za razvoj mladih Kult nastavlja kontinuirano pružati finansijsku i mentorsku podršku mladima širom Bosne i Hercegovine, saopćeno je iz Kulta.


Generalna skupština UN prihvatila je 1999. godine preporuku Svetske konferencije ministara zaduženih za omladinu da se 12. avgust proglasi za Međunarodni dan mladih a ovogodišnja tema na globalnom nivou je „Bezbedni prostori za mlade“ (Safe spaces for youth).\nPrepoznajući posebnu i važnu ulogu mladih u društvu, Ministarstvo omladine i sporta svojim radom je pokazalo kako je za nas DAN MLADIH svaki dan, i upravo zato nastavljamo da radimo na stvaranju uslova za kvalitetniji život mladih u Srbiji. Svojim aktivnostima iz dana u dan dokazujemo da mislimo na mlade svih 365 dana u godini, i da ćemo nastaviti da sistematski i kontinuirano ulažemo u njihov razvoj.\nKao prioritetni strateški cilj u radu sa mladima, koji se odnosi na povećanje zaposlenosti, Ministarstvo omladine i sporta finansiralo je 136 projekata kroz koje je posao dobilo ili je samozaposleno preko 1.000 mladih, stručnu praksu obavilo preko 1.600 mladih, 14.000 njih poboljšalo je veštine i kompetencije koje su neophodne na tržištu rada, a ulaganjem 276 miliona dinara, otvoreno je i 10 poslovnih inkubatora.\nU periodu od 2014. godine do danas, Ministarstvo omladine i sporta finansijski je podržalo 547 projekata udruženja i jedinica lokalne samouprave u vrednosti od skoro 840 miliona dinara. Rezultat ovih aktivnosti je smanjenje stope nezaposlenost za više od 10 odsto u periodu od 2014. do 2017. godine i povećanje broja mladih preduzetnika za 2.530 u odnosu na 2015. godinu


Raskinut ugovor sa “Batagonom” – mojKontakt portal – Radio Televizija Kontakt\nRaskinut ugovor sa “Batagonom”\nBy Bojan Hrstić / 12. 07. 2019.\nVlada Republike Srpske usvojila je juče zaključak da švajcarska kompanija “Batagon” nije ispunila ugovorne obaveze o otkupu potraživanja Republike Srpske od Fabrike glinice “Birač” i stavila van snage ranije potpisani memorandum i zaključke, te zadužila Poresku upravu i fondove da raskinu ugovor sa tom kompanijom.\nVlada Srpske negativno je odgovorila, nakon što je švajcarska kompanija uprkos ranijem dogovoru, zatražila da kupi potraživanja samo jedne institucije Srpske od FG “Birač”, a da u kasnijim periodima parcijalno otkupljuje ostala potraživanja u ukupnom iznosu od 43 miliona KM.\n– Prema potpisanom Memorandumu i zaključcima Vlade, “Batagon” može da plati potraživanja u cjelosti, a ukoliko se to ne prihvati i ukoliko iz ove kompanije ostanu pri stavu da žele parcijalno plaćanje, naredni korak morao bi biti raskid ugovora – saopšteno je ranije iz Vlade Srpske.\nU odgovoru Vlade Srpske takođe stoji da je u ponudi koju je “Batagon” stavio na razmatranje, nedvosmisleno definisano da je na otkup stavljen pun iznos potraživanja, te da svaka druga ponuda dovodi u pitanje realizaciju otkupa potraživanja.\n– Pomenućemo još jednom i da su vam u momentu vaše ponude bile poznate sve pravne okolnosti u vezi sa sudskim postupcima koji su se vodili u vezi sa predmetnim. Kako ste i sami naveli u vašem aktu da je “Batagon Internacional AG” čvrsto opredijeljen da uspješno realizuje predmet potraživanja, ona su moguća u okviru pomenutih dokumenata – Memoranduma o razumijevanju između Vlade Srpske i “Batagon Internacional AG” i zaključaka Vlade Srpske – navedeno je u odgovoru Vlade “Batagonu”.\nHolandski veterani ponovo tuže državu zbog Srebrenice


Balkan - datum: 2019-06-18 ZAHTJEV ZA OPOZIV U PARLAMENTU\nIlir Meta Početak kraja Ilira Mete\nPostupak za opoziv albanskog predsjednika Ilira Mete zvanično je počeo juče, nakon što je koordinator poslaničke grupe vladajuće Socijalističke partije Taulant Bala dostavio zahtjev parlamentu za opoziv koji je potpisalo 55 poslanika, prenosi portal a1on.\nTaulant Bala je rekao da je šef države napravio nekoliko povreda ustava, čime je prekršio „načelo ostvarivanja suvereniteta od strane naroda“, čime se postavio iznad ustava.\n– Prvo, predsjednik republike na osnovu ustavnih nadležnosti potpisao je uredbu kojom je odredio datum za lokalne izbore – 30. jun. Odlaganje ovog datuma, bez određivanja novog datum, negira njegovo pravo. Ovim činom predsjednik je prevazišao svoja ovlašćenja i postavio sebe iznad ustava, rekao je Bala.\nPoručio je Meti da je dovoljno njegovog „apsolutističkog ponašanja i nanošenja sramote državi i narodu“.\n– Kada je sve bilo spremno za izbore, formirane opštinske izborne komisije, birački odbori, spreman i objavljen jedinstveni birački spisak, registrovane stranke koje će učestvovati, dostavljene i utvrđene kandidatske liste, on se javlja sa odlukom da sve to odloži. A obrazloženje je bilo da je zabrinut zbog stanja u zemlji i da nisu garantovani sveobuhvatni izbori. Sve je to suprotno ustavnim načelima, naveo je Bala.\nZa razrješenje predsjednika Albanije Ilira Mete potrebna su 94 glasa u parlamentu.\nNakon usvajanja rezolucije o odbacivanju predsjedničke uredbe o odlaganju izbora sa 100 glasova „za“, vjeruje se da će biti izglasan i zahtjev za opoziv predsjednika.\nPrema ustavu, odluku parlamenta nakon toga mora da potvrdi Ustavni sud, ali zbog njegovog nefunkcionisanja nije jasno koji će biti sledeći korak vladajuće stranke.


Repassage fest od 1. do 11. novembra 31.10.2021\nU ponedeljak, 1. novembra, u Ubu počinje tradicionalno jesenje pozorišno okupljanje najuspešnijih amaterskih trupa sa prostora nekadašnje Jugoslavije, Repassage fest, koji će svečano otvoriti...\nPrvi put 19.10.2021\nMiholjski susreti sela na Rajcu\nMinistarstvo za brigu o selu smislilo je manifestaciju za jesenje i rane zimske dane 2021. godine, Miholjske susrete sela. Među 68 opština, koje su "prošle", je i Ljig, jedini u Kolubarskom okrugu.\nU mioničkoj Skupštini četiri partije 17.10.2021\nUbedljiva pobeda SNS u Mionici\nSrpska napredna stranka ubedljivo je pobedila na izborima u Mionici sa osvojenih 71,44 posto glasova birača. Boban Janković je rekao da su Mioničani u još većem broju ukazali poverenje politici... · 16 komentara\nNa 38 biračkih mesta 17.10.2021\nGrađani bez odlaska u Valjevo 15.10.2021\nU mioničkom Domu zdravlja u sredu je počeo sa radom novi rendgen aparat, tako da građani neće morati na snimak pluća u Valjevo. Aparat je postavljen u Kovid ambulanti, gde se već rade... · 3 komentara\nIzgradnja kanalizacije i prečistača otpadnih voda 14.10.2021\nU izgradnju kanalizacione mreže u Mionici i prečistača otpadnih voda u Banji Vrujci biće uloženo 1,2 milijarde dinara. Mionica je bila najažurnija i uradila je svu projektnu dokumentaciju zato... · 10 komentara\nIrena Vujović i Boban Janković obišli radove u Mionici 5.10.2021\nPark umesto smetlišta\nRadove vredne 16,7 miliona dinara na izgradnji parka sa dečjim igralištem, koji će biti završeni do sredine novembra, obišli su ministarka za zaštitu životne sredine Irena Vujović i predsednik... · 10 komentara\nSedam lista za lokalne izbore u Mionici 4.10.2021\nNa lokalnim izborima u Mionici sedam lista. Na izbore izlazi predsednik OO Dveri, ali kao grupa građana, socijalisti bez JS, predsednik mioničkih Demokrata napustio DS i osnovao Grupu građana, u... · 2 komentara\nZavršeno snimanje druge sezone 2.10.2021\nPorodična komedija u režiji Filipa Čolovića donosi nove nove avanture i nedaće glavnih junaka Baje i Žiće, šoferskih dobričina često nesnađenih u poslovima i danima sadašnjim,.. Prva, od 12 epizoda... · 2 komentara


Institut za transfuziju krvi poziva na dobrovoljno davanje krvi i sledeće sedmice\nIz Instituta za transfuziju krvi pozivaju „da se oraspoložimo, da damo šansu drugima i darujemo krv”\nInstitut za transfuziju krvi poziva sve zdrave građane da daju krv i sledeće nedelje u prostorijama ove ustanove u Svetog Save 39, radnim danima od 7 do 19, a subotom i praznicima od 8 do 15 časova, kao i u Urgentnom centru od 10 do 15 časova.\nTransfuziološki autobus „Zimske kampanje” biće dostupan 2. marta kod Opštine Zvezdara od 11 do 16 časova, a u Lazarevcu kod BTO sistema od 10 do 15 časova. Narednog dana, u Lazarevcu, krv se može dati od 9 do 15 časova u Centralnom remontu, a na Zvezdari kod Naučno-tehnološkog parka Beograd od 10 do 14 časova. Istog dana, autobusi će biti parkirani kod Desete gimnazije „Mihajlo Pupin” od 10 do 15 časova i na Čukarici ispred Doma zdravlja u Požeškoj ulici od 11 do 16 sati. Krv se može donirati i 4. marta u Centru za kulturu „Lazarevac” i obrenovačkom Crvenom krstu od 10 do 16 časova, dok će autobus na Novom Beogradu, kod Devete fimnazije „Mihajlo Petrović Alas”, biti dostupan od 9 do 13 časova.\nU petak, 5. marta, u Lazarevcu u Polju „D” Medoševac akcija dobrovoljnog davanja krvi je planirana od 10 do 15 časova, a u autobusu kod Starog Merkatora od 11 do 16 časova. Prvog dana vikenda, autobusi će biti parkirani na Voždovcu kod „Stadion šoping centra” od 13 do 17 časova, a na Vidikovcu kod Crkve Svetog Preobraženja Gospodnjeg od 9 do 14 časova. U nedelju, 7. marta, transfuziološki autobus će biti parkiran kod Tržnog centra „Big Rakovica” od 10 do 15 časova. Iz Instituta za transfuziju krvi pozivaju „da se oraspoložimo, da damo šansu drugima i darujemo krv”.\nZlatibor blagotvorna planina\nNova električna Opel Corsa u emisiji Auto Moto Show\nHumanitarna akcija - Ništa bez žena


Opservatorija: Nekoliko desetina porodica pobeglo iz juga Sirije zbog sukoba\n► Opservatorija: Nekoliko desetina porodica pobeglo iz juga Sirije zbog sukoba\nSnage sirijskih vlasti nastavile su danas vazdušne napade na pobunjeničke četvrti grada Dera na jugu zemlje odakle je nekoliko desetina porodica pobeglo u strahu od opsežnije ofanzive na tom području, javila je agencija Frans pres.\nSnage predsednika Bašara el Asada pre skoro nedelju dana su počele da bombarduju zone pod kontrolom pobunjenika u provinciji Dera.\nOpoziciona Sirijska opservatorija za ljudska prava saopštila je da su helikopteri sirijske vojske danas bombardovali zapadne delove Dere, glavnog grada istoimene provincije.\nOpservatorija je dodala da su viđeni i ruski avioni iznad nekih četvrti Dere, ali se precizira da li je bilo žrtava.\nPozivajući se na izvore bliske sirijskoj vojsci, agencija Sana prenela je da će vojska nastaviti operacije "protiv terorista" na jugu zemlje. Sirijske vlasti pobunjenike inače nazivaju teroristima.\nPrema navodima opservatorije, Deru je napustilo oko 20.000, dok ukupno 750.000 civila živi u zonama pod kontrolom pobunjenika.


Nagrađeni najbolji učenici Šumadije - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nagrađeni najbolji učenici Šumadije\nNagrađeni najbolji učenici Šumadije\nponedeljak, 04 jul 2011 09:33\nPovodom završetka školske godine, Ministarstvo prosvete i nauke Republike Srbije u saradnji sa “Politikom“ AD i ove godine je nagradilo učenike generacije osnovnih i srednjih škola. U sali Pozorišta za decu, 70 osnovaca i srednjoškolaca iz šumadijskog okruga koji su postigli izuzetne rezultate u učenju dobili su album "Znamenite ličnosti Srbije", koji čini zbirka od 25 kovanica sa likovima državnika, naučnika, svetitelja i umetnika koji su srpskoj kulturi ostavili neprocenjiv duhovni kapital.\nNagrade su uručili Zoran Kostić, pomoćnik ministra prosvete i nauke i Petar Radosavljević, izvršni direktor "Politike".\n- Ova nagrada predstavlja priznanje celokupne zajednice, države i privrede, onima koji postižu izuzetne rezultate u znanju i predstavljaju lidere u svojoj generaciji, istakao je pomoćnik ministra. On je naveo da se ovoj akciji pridružio veliki broj privatnih, društveno odgovornih kompanija.\nDragoslav Milošević, član Gradskog veća za obrazovanje, kulturu i informisanje naglasio je da u vremenu poremećenih društvenih vrednosti, grad Kragujevac želi da podstiče i neguje talente i podrži njihov proces obrazovanja što je najsigurnija investicija za budućnost.


Grčka vlada razmatra načine za primjenu mjera štednje\nGrčka Vlada danas razmatra načine za primjenu mjera štednje koje zahtijevaju EU i Međunarodni monetarni fond, dok evrozona pokušava da modifikuje dogovor sa privatnim kreditorima radi pomaganja Atini da umanji svoj ogromni dug.\nGrčka se nada da će na sastanku sa ministrima finansije evrozone za dva dana postići dogovor o dobijanju drugog paketa finansijske pomoći u iznosu od 130 milijardi evra, kako ne bi bankrotirala već u martu.\nU saopštenju iz kabineta premijera Lukasa Papademosa navodi se da će Vlada razmatrati uslove za dobijanje finansijske pomoći, koji obuhvataju dodatna smanjenja plata, penzija i otkaze, pored mjera koje su već oborile standard mnogih Grka.\nOčekuje se da će Vlada potvrditi mjere zbog kojih su se na ulicama Atine već dešavali masovni protesti praćeni nasiljem, a potom preći na dodatni budžet, koji će u formi prijedloga biti dostavljen parlamentu sljedeće sedmice.\n"Grčki narod čini sve što može i sada smo odlučni da ispunimo svoje obaveze", rekao je novinarima ministar za javni red Hristos Papucis po dolasku na sjednicu.


Tepić (SSP): Belivukovi ljudi obezbedjivali Vučića\nBeta 10. februara 2021. 13:55\nPotpredsednica Stranke slobode i pravde (SSP) Marinika Tepić ponovila je danas tvrdnje da su članovi grupe Veljka Belivuka bili deo ličnog obezbedjenja predsednika Srbije Aleksandra Vučića tokom otvaranja atletskog stadiona u Novom Pazaru 2017. i inauguracije iste godine.\nNa konferenciji za novinare u centrali SSP, Tepić je ponovo iznela tvrdnje i da su članovi Belivukove grupe, koji su organizovali bakljade za vreme zabrane kretanja 2020. godine, zaposleni na neodredjeno vreme u JKP „Higijena“ u Pančevu.\nGrupa simpatizera Srpske napredne stranke (SNS) ometala je juče Tepić dok je ispred prostorija SNS u Pančevu davala izjavu novinarima o vezama vladajuće stranke sa kriminalnom grupom, a na nju je bačena i živa kokoška.\nDodala je da su dva člana te kriminalne grupe, Vladimir Grek i Filip Jovanovski, u decembru 2020. godine zaposleni na neodredjeno vreme u JKP „Higijena“ u Pančevu, gde su radili i za vreme bakljada koje su, kako tvrdi, organizovali prošle godine.\n„Koliko bi života bili spaseno da Vučić nije ćutao. (…) Kada je Vučić ugrožen, onda mogu da se suoče s kriminalom, a kada za nas organizuju bakljade i ono što se desilo juče, onda nema veze“, naglasila je Tepić.


Nove dimenzije za Mitas TERRA FORCE-R - Moto Berza\nNove dimenzije za Mitas TERRA FORCE-R\nMitas, deo Trelleborg Grupe, postojećem asortimanu TERRA FORCE-R dodao je nove dimenzije. Ovogodišnji posetioci Intermot sajma u Kelnu imaće priliku da vide nove dimenzije pneumatika na displeju od 2. do 7. oktobra 2018, u hali 6, na štandu D-049.\nMitas TERRA FORCE-R 120/70ZR19 i 170/60ZR17 dimenzije su posebno dizajnirane za velike avanturističke motocikle. Zadnji pneumatik (170/60ZR17) poseduje potpuno novu Mitas tehnologiju pod nazivom MCTT (Multi Compound Tread Technology), sa različitim jedinjenjima —napredni elastomeri, kao što je S-SBR, visokokvalitetni filteri i silika — na centralnim ili ramenim delovima. Uz MCTT, centralni gazeći sloj pruža rastuću kilometražu, a gazeći sloj garantuje superiorno prijanjanje u uglovima.\nOva različia distribucija jedinjenja pruža vozačima optimalno i sigurno iskustvo vožnje u svim uslovima, uključujući optimalnu uravnoteženu brzinu habanja tokom čitavog veka trajanja pneumatika.\nKombinacija gazećeg sloja TERRA FORCE-R i posebno razvijenih jedinjenja pruža vozačima izvrsne performanse, budući da oba prednja i zadnja pneumatika rade zajedno, u savršenoj harmoniji.\n„Uz dodatni asortiman TERRA FORCE-R, možemo obezbediti više gazećeg sloja za rastući segment velikih avanturističkih motocikala”, kaže Ksenija Bitenc, direktorka penumatika za motocikle i motore.\nBudući da su orijentisane ka putu, nove dimenzije gazećeg sloja obezbeđuju bolja svojstva vožnje na asfaltu i veću pouzdanost na lakim terenima van puta.\n„Pored navedenih dimenzija, nova dimenzija 150/70R18 biće pokrenuta u prvom kvartalu 2019. godine. Uz tri nove dodatne dimenzije, TERRA FORCE-R ponudiće ukupno 11 dimenzija”, zaključuje Bitenc\nDostupno u novembru 2018\nDostupno u Q1 2019


Holder o metodama saslušavanja i sudbini zatvorenika iz Gvantanama\nTokom pretresa na Kapitol hilu u četvrtak, američki sekretar za pravosuđe Erik Holder odgovarao je na pitanja o načinima saslušavanja koje je odobrila Bušova administracija i o izgledima pokretanja istrage o pravnim osnovama tih metoda. Holder je takođe odgovarao na pitanja zakonodavaca republikanske manjine o tome da li će zatvorenici iz Zaliva Gvantanamo na Kubi biti prebačeni u Sjedinjene Države.\nSekretar za pravosuđe Holder je rekao da se pribiližava kraju istraga o profesionalnoj odgovornosti branilaca bivše Kancelarije za pravne savete, koji su izneli pravno mišljenje o pooštrenim metodama saslušavanja. Rekavši da će istraga verovatno da bude okončana narednih nedelja, Holder je bez iznošenja detalja rekao da su branioci pod istragom uputili svoje odgovore na prvu verziju izveštaja. Posle otkrića da su američki operativci koristili takozvano simulirano davljenje tokom saslušavanja glavnih pripadnika Al-kaide, sve veći broj demokratskih zakonodavaca zahteva da bude formirana nezavisna komisija ili imenovan posebni tužilac za istraživanje takve prakse.\nEvo, kako je Holder odgovorio na pitanje predsedavajućeg Odbora za pravosuđe, Džona Konjersa, o tome da li bi podržao osnivanje komisije:\n„Ako bi proces bio uspostavljen, očigledno je da bismo delovali usaglašeno i sarađivali, ali kao što sam rekao, odluku o tome ostavljam vama,“ rekao je Holder.\nPonavaljajući stav predsednika Baraka Obame da agenti koji su se oslanjali na pravno mišljenje Bušove administracije ne treba da budu predmet gonjenja, Holder je istakao da odluka o postavljanju specijalnog tužioca zavisi od daljeg toka stvari. Jučerašnjim pretresom su, inače, dominirala pitanja o procesu zatvaranja pritvornog centra u Zalivu Gvantanamo, koji je najavila Obamina administracija i šta će se dogoditi sa oko 200 tamošnjih zatvorenika.\nMeđu pritvorenima u Gvantanamou je i 17 Ujgura, muslimana iz zapadnog dela Kine, koji su u Gvantanamu od 2002. godine, uprkos zvaničnom američkom objašnjenju da nisu neprijateljski borci. Zatvoreni Ujguri brinu da će u Kini, ako budu vraćeni, biti izloženi progonu. Bušova administracija, kao i sadašnja Obamina, nisu uspele da nađu treću zemlju koja bi ih primila. Sekretar za pravosuđe Holder ovako je odgovorio republikanskom zakonodavcu Lamaru Smitu, koji je ustvrdio da Ujguri predstavljaju terorističku opasnost:\n„Prilikom oslobađanja iz pritvora, transfera iz Gvantanama, administraciju će rukovoditi bezbednost američkog naroda. Nećemo preduzeti ništa što bi bilo rizično za američki narod,“ rekao je Holder.\nSekretar za pravosuđe je takođe naveo da je u toku istraga o uništavanju video materijala Centralne obaveštajne agencije o saslušavanju pritvorenika, ali nije hteo da kaže kada će biti okončana.


Predsjedništvo Naše stranke na sjednici je izrazilo punu podršku premijeru Kantona Sarajevo Edinu Forti, ministrima Srđanu Mandiću i Lejli Brčić, kao i ostalim članovima Vlade, za nastavak rada istim intenzitetom, saopćila je ta stranka.\nObjavljeno 11.10.2019 11:54\nNa navedenoj šestoj redovnoj sjednici Predsjedništva Naše stranke, razmatrana je naime informacija o radu Vlade Kantona Sarajevo.\nKonstatovano je da je Vlada zatekla sistemske probleme u ključnim sektorima te da su u proteklom periodu prevaziđene brojne administrativne i finansijske prepreke i stvoreni preduslovi za značajne promjene u narednoj godini.\nNaglasak je na pitanjima koja se direktno odnose na život građana. Osim što se sistemski radi na ulaganjima koja će povećati obim i kvalitetu usluge, istaknuti su i konkretni projekti, kao što su otvaranje Centra za dijalizu u Općoj bolnici, trajno rješavanje stambenog pitanja boračke populacije, daljnje unapređivanje i izgradnja infrastrukture za vrtiće.\nU okviru reforme javnog saobraćaja, očekuje se nabavka novih trolejbusa, rekonstrukcija tramvajske pruge, reforma GRAS-a i bolja usluga. Bit će nastavljeni veliki cestovni projekti izgradnjom prvog dijela Prve transverzale kao prioritetom.\nU narednoj godini počinje izgradnja biblioteke u Kampusu Univerziteta u Sarajevu, Muzeja savremene umjetnosti Ars Aevi te završetak radova na zgradi Akademije scenskih umjetnosti, što su ključni projekti za stvaranje ambijenta modernog obrazovnog i kulturnog grada.\nKanton će osigurati preduslove za ostvarenje trajnog stanja čistoće nabavkom nove opreme, vozila, mobilijara te angažmanom novih radnika. Također, ulaže se u projekte koji dugoročno utiču na smanjenje zagađenja, nastavlja se rad i nabavka opreme za efikasnije mjerenje kvalitete zraka, uspostavljaju se adekvatne interventne mjere, nastavlja se toplifikacija javnih zgrada.\nKomunikacija s građanima bit će dodatno unaprijeđena otvaranjem kontakt-centra i pokretanjem nove mobilne aplikacije. Ovakav vid komunikacije doprinosi i jačanju borbe protiv korupcije, za šta postoji čvrsto opredjeljenje ove vlade, navedeno je u saopćenju.\nNa sjednici Predsjedništva Naše stranke razmatrana su i pitanja vezana za predstojeće lokalne izbore u BiH.\nUsvajanjem izmjena Poslovnika Predstavničkog doma okončana sjednica\nŠarović: Odluka Predsjedništva BiH je u suštini aktivacija MAP-a


Srbin uhapšen u Peći - Radio Goraždevac\nSrbin uhapšen u Peći\nSrbin Sveto Bačević uhapšen je pod sumnjom za ratne zločine danas u Peći, tvrde u saopštenju Kancelarije za Kosovo i Metohiju.\nSa druge strane regionalna poicija u Peći tvrdi da nije bilo nikakvog hapšenja i privođenja.\nIz kancelarije za KiM navode da je reč o raseljenom licu koje živi u Gornjem Milanovcu, a rodom je iz sela Belo Polje u opštini Peć. Bačević je danas došao na Kosovo i Metohiju kako bi izvadio lična dokumenta, ali je priveden u policijsku stanicu u Peći i nakon obavljenog informativnog razgovora prebačen je u Prištinu.\nNajoštrije osuđujemo još jednu kampanju zastrašivanja srpskog naroda na Kosovu i Metohiji, u kojoj se postojanje nekakvih tajnih spiskova osumnjičenih za navodne ratne zločine koristi kao mehanizam za pritisak na srpski živalj.\nPo sredi je novi udar na Srbe u južnoj pokrajini, a poslednjih godina na meti prištinskih institucija posebno su se našli povratnici i povratničke porodice.\nTo nedvosmisleno svedoči da u Prištini ne postoji spremnost, niti volja za omogućavanje mirnog i bezbednog povratka raseljenih Srba sa KiM i da Srbi očigledno nisu dobrodošli, navodi se u saopštenju Kancelarije za Kosovo i Metohiju.\nIstičemo da ovo nije prvi put da se povratnici na Kosovo i Metohiju suočavaju sa ovakvom vrstom ugrožavavanja bezbednosti i integriteta, a da se u prošlosti pokazalo da su gotovo svi Srbi uhapšeni u ovakvim akcijama bili nevini. Jedini cilj ovakvog postupanja prištinskih institucija jeste da se Srbi na Kosovu i Metohiji drže u stalnom stanju straha i neizvesnosti, navodi se u saopštenju.\nIz regionalne direkcije policije u Peći kaži da nemaju informacije o hapšenju bilo kog Srbina.\nTo je za Radio Goraždevac rekao regionalni potparol Fadilj Gaši, rekavši da se nikakvo hapšenje nije dogodilo od strane policije u ovom regionu.\nGlavni potparol Policije Kosova Baki Keljani nije odgovarao na naše pozive i poruke.


Na 9. Međunarodnom kongresu Medicinskog foruma za jugoistočnu Evropu, koji će biti održan od 6. do 9. septembra u Tesliću, učestvovaće i 50 doktora Univerzitetskog kliničkog centra Republike Srpske.\nTom prilikom istaknut je značaj edukacije i usavršavanja medicinskog kadra.\n„Učestvovanjem na ovom kongresu ljekari će usavršiti svoja znanja i vještine i dobiti sertifikate koji su vrednovani sa 16 bodova, što će im izuzetno olakšati obnavljanje ljekarske licence“, rekao je Đajić novinarima.\nOn je napomenuo da je težište rada rukovodstva UKC-a Srpske, osim gradnje novog objekta i kupovine nove opreme, jeste i stvaranje mogućnosti za usavršavanje zdravstvenog kadra.\nMiljković je istakao da će na Kongresu, koji će okupiti stručnjake iz Evrope, učestvovati više od 20 zemalja, a pokrovitelj je predsjednik Republike Srpske Milorad Dodik i Vlada Srpske.\n„Kongres je prilika da se i naši stručnjaci sastanu sa eminentnim svjetskim stručnjacima iz svih medicinskih oblasti“, rekao je Miljković.\nPrema njegovim riječima, rukovodstvo UKC-a Srpske na čelu sa Đajićem opredijeljeno je da pruža podršku i ulaže u edukaciju kadra.\n„Mnogo nam znači što je UKC Srpske na sebe preuzeo troškove učešća svojih doktora“, rekao je Miljković.\nOve godine kongres se fokusira na teme specifične za Evropu, kao što su reproduktivno zdravlje, kardiovaskularne bolesti, onkologiju, diabetes, dječiju hirurgiju, neurologiju i psihijatriju, i ostala neprenosiva oboljenja i urgentna stanja.\nPredstojeći Kongres je jedan od najvećih medicinskih foruma u Evropi I platforma koja okuplja zajedno evropsku medicinsku elitu. Među gostima će biti predstavnici preko 20 medicinskih udruženja iz Evrope: Dr Yositake Yokokura – Predsjednik Svjetske medicinske organizacije, Dr Bernard Maillet – Potpredsjednik Stalnog komiteta evropskih doktora (CPME), predstavnici Ministartva zdravlja, doktorskih društava I udruženja, direktori i menadžeri zdravstvenih institucija, predstavnici naučne i akademske zajednice, itd. Učešće na skupu će biti visoko priznato – više od 400 značajnih doktora i specijalista iz svih domena medicine, rukovodstvo Društva doktora medicine RS i SEEMF-a, prestavnici medicinskih udruženja i drugi.\nSRNA, „Nezavisne novine“, www.nezavisne.com\n⟵Delegacija ZTC „Banja Vrućica“ u Društvu doktora medicine RS\nNa Međunarodnom kongresu u Tesliću i 50 doktora UKC Republike Srpske (VIDEO)⟶


Biciklistička vožnja 'Critical Mass' po prvi put u Rožajama\nNevladino udruženje Biciko me, u partnerstvu sa NVO Bijeli ljiljan, a u saradnji sa NVO Avlija i Turističkom organizacijom Rožaje, u subotu 18. septembra organizuje biciklističku vožnju ulicama Rožaja, a povodom Evropske nedjelje mobilnosti. Vožnjom će se skrenuti pažnja na sve veći broj ljudi koji koriste biciklo, kao i na potrebu da grad stvori uslove za bezbjedno kretanje biciklom. Početak je zakazan za 16.00 časova na Gradskom trgu, a vožnja je prilagođena svim uzrastima.\nOva biciklistička vožnja dio je projekta ‘Sjeverom na dva točka’, koji sprovodi Biciklo me, a finansira Evropska unija. Projekat se realizuje u sklopu programa ‘OCD u Crnoj Gori – od osnovnih usluga do oblikovanja politika – M’BASE’, koji sprovodi Centar za građansko obrazovanje – CGO u saradnji sa partnerima.\nVožnja se organizuje u skladu sa važećim mjerama koje je propisalo Ministarstvo zdravlja u cilju suzbijanja pandemije COVID-19.


MAKRO – Page 641 – Bankar.me\nProsječna plata 491 euro, a minimalna potrošačka korpa 787,4 eura\nMay 17, 2012 MAKRO 0\nProsječna zarada u aprilu bez poreza i doprinosa u Crnoj Gori iznosila je 491 euro, a vrijednost minimalne potrošačke korpe 787,4 eura, saopštio je MONSTAT. “Prosječna zarada (bruto) u aprilu ove godine u Crnoj Gori iznosila je 733 eura, dok je prosječna zarada bez poreza i doprinosa (neto) iznosila 491 …\nGrci prekvalifikovani za posao\nMay 17, 2012 Eurokriza, MAKRO 0\nOtprilike trećina, 33 do 35 odsto, radne snage Grčke trenutno je zaposlena na poslovima za koje su potrebne manje kvalifikacije od onih koje ti radnici imaju. Taj trend je u porastu u godinama ekonomske krize, naveli su u Solunu stručnjaci Evropskog centra za razvoj i stručnu obuku.\nLazović: Crna Gora ulazi u fazu privatno-javnih partnerstava\nCrna Gora ulazi u fazu kada se više ne može govoriti o klasičnoj privatizaciji preduzeća, već o privatno-javnom partnerstvu koje ne podrazumijeva prodaju infrastrukture i zemljišta, saopštio je potpredsjednik Vlade, Vujica Lazović. „Infrastruktura treba da ostane u državnom vlasništvu, a zemljište da se daje u dugoročni zakup na kojem strani …\nDužnička kriza u zemljama Evropske unije (EU) dovela je do toga da je broj doseljenika u Njemačku 2011. bio najveći u posljednjih 15 godina. Prema podacima Saveznog zavoda za statistiku, u Njemačku se prošle godine uselilo 960.000 ljudi, što je 20 odsto više nego 2010. godinu.\nPovećan trgovinski suficit eurozone\nEvrozona je u martu u trgovini sa ostatkom svijeta ostvarila trgovinski suficit od 8,6 milijardi evra, znatno bolje u odnosu na njen revidiran naniže februarski suficit od 2,3 milijarde evra, saopštila je danas evropska kancelarija za statistiku Evrostat. Evrozona je u martu prošle godine registrovala suficit od milijardu evra, prenosi …\nViceguverner Narodne banke Srbije /NBS/ Bojan Marković izjavio je da je inflacija u Srbiji u aprilu iznosila 2,7 odsto, što je najniži nivo od 1990. godine, te da se očekuje da će od maja doći do njenog umjerenog rasta. Marković je rekao da je inflacija u Srbiji trenutno manja nego …\nUspostavljanje platnog prometa prioritet Crne Gore\nMay 17, 2012 BANKE, CRNA GORA, MAKRO 0\nUspostavljanje platnog prometa između Srbije i Crne Gore predstavlja prioritetan zadatak u narednom periodu, ocijenjeno je danas na drugoj sjednici Upravnog odbora Srpsko-crnogorskog poslovnog kluba (SCPK). “Privrednici su zaključili da nastavak razgovora sa nadležnim organima i bankarima s ciljem olakšavanja plaćanja između predstavnika privrede i građana može dovesti do rješavanja …\nDnevni izvještaj finansijskih tržišta za 16. maj 2012. god.\nOvdje možete pronaći Dnevni izvještaj finansijskih tržišta za 16. maj 2012. god. S poštovanjem, [email protected]\nUskoro izvještaj Svjetske banke sa preporukam za poboljšanje crnogorske konkurentnosti\nMay 16, 2012 CRNA GORA, MAKRO 0\nTim Svjetske banke radi na pripremi studije koja će definisati potencijale i ograničenja za dalji razvoj Crne Gore i obuhvatiti istraživanje o investicionoj klimi. To je saopšteno na sastanku ministra finansija dr Milorada Katnića, sa delegacijom Svjetske banke,koju je predvodila Džejn Armitidž, direktorica za zemlje Jugoistočne Evrope. Gospođa Armitidž izvijestila …\nBoE snizila prognoze rasta privrede za 2012. i 2013.\nMay 16, 2012 Eurokriza, MAKRO 0\nCentralna banka Engleske (BoE) je danas snizila svoje prognoze rasta britanske privrede i upozorila da je dužnička kriza u evrozoni najveća prijetnja po oporavak domaće ekonomije, čak i u slučaju njenog uspješnog rješenja. Predviđanja su da će bruto domaći proizvod (BDP) Velike Britanije porasti za nešto ispod jedan odsto u …\nLukšić: Očekujemo da Turci ulože 30 miliona u Željezaru\nMay 16, 2012 MAKRO 0\nUlazak turske kompanije Toščelik u nikšićku Željezaru biće jasan poziv potencijalnim stranim i domaćim investitorima da investiraju u Crnu Goru kao atraktivnu investicionu destinaciju sa konkurentnim poslovnim ambijentom,saopštio je premijer Igor Lukšić u Skupštini u okviru Premijerskog sata.\nNorveškoj predobro za njeno dobro\nVlada Norveške će smanjiti korišćenje svog bogatstva od nafte u nastojanju da izbegne preveliki ekonomski rast koji dovodi do jačanja nacionalne valute. To posledično pogađa norveške izvoznike.\nIzvršna direktorka Međunarodnog monetarnog fonda Kristin Lagard ocenila je da je moguće da će Grčka napustiti evrozonu na kontrolisani način. “Ukoliko obećanja o smanjenju budžetskog deficita koje je Grčka dala ne budu ispunjena, postoje odgovarajuća rešenja za to, što uključuje dodatno finansiranje i vreme ili mehanizam za izlazak, što u …\nPage 641 of 710« First...610620630«639640641642643 » 650660670...Last »


Di Carlo – Beograd mora da ispuni medjunarodne obaveze\nU ekskluzivnom intervjuu za Glas Amerike - pomoćnik zamjenika državnog sekretara za Evropu i Evroaziju Rosmary di Carlo kaže da administracija u Washingtonu želi da pomogne demokratskom i ukupnom razvoju Srbije, ali da Beograd mora da ispuni svoje međunarodne obaveze.\nDI CARLO: Državni sekretar je tu odluku donijela sa žaljenjem. Mi želimo da pomognemo narodu Srbije i snažno vjerujemo da je budućnost Srbije u evropskim i evroatlanskim institucijama. Odluka da se ne odobri nastavak pomoći zasnovana je načinjenici da nismo mogli da potvrdimo da je došlo do napretka u odnosu na hapšenje i predaju haških optuženika. Stoga je državni sekretar donijela odluku kojom se obustavlja pomoć vladi Srbije u iznosu od 7 miliona dolara, ali će sva druga pomoć i svi drugi oblici saradnje biti nastavljeni. Naši drugi programi pomoći namijenjeni su narodu, promociji demokratije i promociji ekonomskog razvoja.\nGLAS AMERIKE: Šta bi u konkretnom slučaju Vi uradili da ste na mjestu premijera Koštunice?\nDI CARLO: Da sam na mjestu premijera Koštunice... On je u svojim nedavnim komentarima jasno kazao da skrivanjem - Ratko Mladić odmaže narodu Srbije. Mislim da Koštunica namjerava da intenzivira napore kako bi Mladić bio pronađen.\nGLAS AMERIKE: Da li će odluka državnog sekretara uticati na neke bilateralne i druge aranžmane, poput recimo vojne saradnje...\nDI CARLO: Ova odluka neće uticati na naše druge relacije sa vladom ili narodom Srbije. Naši ostali programi se nastavljaju, vojna saradnja se nastavlja, ali kao što znate – Sjedinjene države ostaju pri stavu da je uslov za podršku Washingtona članstvu Srbije u Partnerstvu za mir to da Ratko Mladić mora da bude u Hagu.\nNaša poruka narodu i vladi Srbije je slijedeća. To što mi stalno naglašavamo neophodnost hapšenja optuženih za ratne zločine, zaista činimo u namjeri da pomognemo narodu Srbije. Želimo da dođe do pomirenja i ovo je jedan od načina da se to ostvari. Mi iskreno želimo da sa svim ljudima u Srbiji radimo kako bi ostvarili napredak, ali da bi okrenuli stranicu nedavne prošlosti, mora se učiniti više kada je u pitanju hapšenje optuženih za ratne zločine.\nGLAS AMERIKE: Juče su objavljeni zvanični rezultati referenduma na kojem su se građani Crne Gore opredijelili da nastave da žive u nezavisnoj državi. Čuli smo stavove EU, čuli smo komentare iz Beograda. Kakva je pozicija službenog Washingtona u odnosu na konkretno pitanje?\nDI CARLO: Mi zaista čestitamo narodu Crne Gore na realizaciji referenduma na otvoren i demokratski način. OEBS je saopštio da je plebiscit organizovan u skladu sa međunarodnim standardima i mi to pozdravljamo, baš kao i činjenicu da je sve obavljeno u miru. Sada ohrabrujemo sve strane u Crnoj Gori da zajedno dođu do konsenzusa o tome kako ići naprijed i svakako ohrabrujemo Podgoricu i Beograd da sada riješe praktična pitanja i sve što je neophodno kako bi se volja naroda Crne Gore sprovela u djelo. Mi ćemo tu volju naroda poštovati.\nGLAS AMERIKE: S obzirom na to da Crna Gora sada nije opterećena hipotekom predaje Ratka Mladića i da će prema najavi imati svoju zasebnu vojsku – da li je realno očekivati njen skori pristup Partnerstvu za mir ili Jadranskoj povelji koju SAD podržavaju?\nDI CARLO: O tim pitanjima ćemo se izjasniti. Trenutno čekamo izjašnjavanje parlamenta i čekamo rezultate rješavanja praktičnih pitanja.\nKanada oslobodila direktoricu Huaweija, Kina pustila dvojicu Kanađana


O platformi | PolicyHub\nWeb portal PolicyHub izraz je našeg uvjerenja da istraživanja treba da igraju ključnu ulogu i imaju fundamentalan značaj za donošenje i implementaciju javnih politika koje odgovaraju potrebama građana, te tako direktno doprinose razvoju boljeg, na znanju zasnovanog društva. Polazeći od ove pretpostavke, naš cilj je pokrenuti debatu i dati doprinos razvoju primijenjenih društvenih istraživanja, odnosno podstaći upotrebu istraživanja u procesima razvoja i implementacije javnih politika u regionu Zapadnog Balkana. Pored toga, cilj nam je da sistematično tematiziramo odnos između istraživanja i procesa donošenja odluka, kako bi se podstakao razvoj boljih javnih politika baziranih na znanju, činjenicama i stvarnim potrebama građana.\nPolicyHub je nastao u okviru Regionalnog programa za promociju istraživanja na Zapadnom Balkanu (RRPP). RRPP programom koordinira i upravlja Međufakultetski institut za Centralnu i Istočnu Evropu (IICEE) pri Univerzitetu u Frajburgu (Švicarska). Program je u potpunosti finansiran od strane Švicarske agencije za razvoj i saradnju (SDC), Federalni odjel za inostrane poslove.\nPored toga, PolicyHub također je podržan i kroz projekat Policy inicijativa: Razvoj kapaciteta za istraživanje u domenu javnih politika, finansiran od strane Fonda otvoreno društvo Bosne i Hercegovine.


Predmet Milosevic (IT-02-54) - Zahtev optuzbe za dozvolu za podnosenje replike u vezi sa neresenim zahtevima za pomoc\nDatum: 14. februar 2003.\nZAHTEV OPTUŽBE ZA DOZVOLU ZA PODNOŠENJE REPLIKE\nU VEZI SA NEREŠENIM ZAHTEVIMA ZA POMOĆ\nZahtev za dozvolu za podnošenje replike\n1. Na osnovu pravila 126bis Pravilnika o postupku i dokazima (u daljem tekstu: Pravilnik), optužba s dužnim poštovanjem traži dozvolu za podnošenje replike na pismeni odgovor Srbije i Crne Gore.  Ukoliko Pretresno veće bude dalo takvu dozvolu, optužba traži da joj se dozvoli da repliku podnese 24. februara 2003. ili oko tog datuma.\n2. Predloženi datum za podnošenje replike zasniva se na činjenici da je optužba nedavno primila veliki broj odgovora od Srbije i Crne Gore u vezi sa nerešenim zahtevima za pomoć (ZZP). Optužba predlaže da im Pretresno veće da vremena da prevedu i prouče obimni materijal tih odgovora kako bi utvrdili da li je njima rešeno više nerešenih ZZP. Optužba očekuje da će Pretresnom veću i stranama u postupku dostaviti ažurirani dodatak o ZZP u kojem će biti predočen trenutni status nerešenih ZZP. Predviđa se da će ovaj dodatak moći da se koristi kao referentni materijal u slučaju da se u budućnosti o tome održi ročište.\nDana 14. februara 2003. godine\n “Pismeni odgovor Srbije i Crne Gore na “Zahtev optužbe za nalog na osnovu pravila 54bis kojim se Saveznoj Republici Jugoslaviji nalaže da odgovori na nerešene zahteve za pomoć””, od 7. februara 2003. Napominje se da je navedeni zahtev optužbe podnesen 13. decembra 2002.